Avis juridique important

|

31990D0621

90/621/ΕΟΚ: Απόφαση του Συμβουλίου της 22ας Οκτωβρίου 1990 σχετικά με τη σύναψη της συμφωνίας υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Sao Tome και Principe όσον αφορά την αλιεία στα ανοικτά του Sao Tome και Principe για την περίοδο από την 1η Ιουνίου 1990 έως τις 31 Μαΐου 1991

Επίσημη Εφημερίδα αριθ. L 334 της 30/11/1990 σ. 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Οκτωβρίου 1990   σχετικά με τη σύναψη της συμφωνίας υπό μορφή ανταλλαγής επιστολών για την προσωρινή εφαρμογή του  πρωτοκόλλου που καθορίζει τις δυνατότητες αλιείας και τη χρηματική αντιστάθμιση που προβλέπονται  στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας  του Sγo Tomι και Prνncipe όσον αφορά την αλιεία στο ανοιχτά του Sγo Tomι και Prνncipe για την  περίοδο από την 1η Ιουνίου 1990 έως τις 31 Μαΐου 1993  (90/621/ΕΟΚ) ΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη: τη συνθήκη για την ίδρυση της Ευρωπαϊκής Οικονομικής  Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 155  παράγραφος 2 στοιχείο β),  τη συμφωνία μεταξύ της Ευρωπαϊκής Οικονομικής Κοινότητας και της  κυβέρνησης της Λαϊκής Δημοκρατίας του Sγo Tomι και Prνncipe όσον αφορά την αλιεία στα ανοιχτά του  Sγo Tomι και Prνncipe  (1), η οποία άρχισε να ισχύει στις 18 Απριλίου 1985,  την πρόταση της  Επιτροπής,  Εκτιμώντας:  ότι διεξήχθησαν διαπραγματεύσεις μεταξύ της Κοινότητας και του Sγo Tomι  και Prνncipe για τον καθορισμό των τροποποιήσεων ή προσθηκών που πρέπει να γίνουν στη συμφωνία  σχετικά με την αλιεία στα ανοιχτά του Sγo Tomι και Prνncipe κατά το τέλος της περιόδου εφαρμογής  του πρωτοκόλλου 7  ότι, στη συνέχεια των εν λόγω διαπραγματεύσεων, μονογράφηκε στις 4 Μαΐου 1990  ένα νέο πρωτόκολλο 7  ότι, με το πρωτόκολλο αυτό, οι αλιείς της Κοινότητας έχουν τη δυνατότητα να  αλιεύουν στα ύδατα που υπάγονται στην κυριαρχία ή τη δικαιοδοσία του Sγo Tomι και Prνncipe για την  περίοδο από την 1η Ιουνίου 1990 έως τις 31 Μαΐου 1993,  ότι, δυνάμει του άρθρου 155 παράγραφος 2  στοιχείο β) της πράξης προσχώρησης της Ισπανίας και της Πορτογαλίας, εμπίπτει στην αρμοδιότητα του  Συμβουλίου να καθορίσει τον κατάλληλο τρόπο για να ληφθεί υπόψη το σύνολο ή μέρος των συμφερόντων  των Καναρίων Νήσων, με την ευκαιρία των αποφάσεων που εκδίδει, κατά περίπτωση, και ιδίως ενόψη της  σύναψης αλιευτικών συμφωνιών με τρίτες χώρες 7 ότι θα πρέπει, στην παρούσα περίπτωση, να καθοριστεί  ο εν λόγω τρόπος 7  ότι, για να αποφευχθεί η διακοπή των αλιευτικών δραστηριότητων των σκαφών της  Κοινότητας, είναι απαραίτητο να εγκριθεί το εν λόγω πρωτόκολλο το συντομότερο δυνατό 7 ότι, για το  λόγο αυτό, τα δύο μέρη μονόγραψαν συμφωνία υπό μορφή ανταλλαγής επιστολών που προβλέπει την  προσωρινή εφαρμογή του μονογραφέντος πρωτοκόλλου, από την επόμενη ημέρα μετά την ημερομηνία λήξης  του ισχύοντος πρωτοκόλλου 7 ότι θα πρέπει να εγκριθεί η συμφωνία υπό μορφή ανταλλαγής επιστολών, με  την επιφύλαξη οριστικής απόφασης δυνάμει του άρθρου 43 της συνθήκης,  ΑΠΟΦΑΣΙΣΕΙ: Άρθρο 1 Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών σχετικά  με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματική  αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της  κυβέρνησης της Λαϊκής Δημοκρατίας του Sγo Tomι και Prνncipe όσον αφορά την αλιεία στα ανοιχτά του  Sγo Tomι και Prνncipe για την περίοδο από την 1η Ιουνίου 1990 έως τις 31 Μαΐου 1993.  Το κείμενο  της συμφωνίας επισυνάπτεται στην παρούσα απόφαση. Άρθρο 2 Για να ληφθούν υπόψη τα συμφέροντα των  Καναρίων Νήσων, η συμφωνία που αναφέρεται στο άρθρο 1 καθώς και, στο βαθμό που απαιτείται για την  εφαρμογή της, οι διατάξεις της κοινής αλιευτικής πολιτικής σχετικά με τη διατήρηση και τη  διαχείριση των αλιευτικών πόρων, εφαρ μόζονται και στα σκάφη υπό ισπανική σημαία τα οποία είναι  μονίμως εγγεγραμμένα στα νηολόγια των αρμόδιων αρχών σε τοπικό επίπεδο (registros de base) στις  Καναρίους Νήσους, υπό τους όρους που καθορίζονται στη σημείωση 6 του παραρτήματος 1 του κανονισμού  (ΕΟΚ) αριθ. 1135/88 του Συμβουλίου της 7ης Μαρτίου 1988 σχετικά με τον ορισμό της έννοιας  «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας κατά τις  συναλλαγές μεταξύ του τελωνειακού εδάφους της Κοινότητας, της Θέουτα και Μελίλια και των Καναρίων  Νήσων  (1).  Άρθρο 3 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι  αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.   Λουξεμβούργο, 22 Οκτωβρίου 1990.  Για το Συμβούλιο  Ο Πρόεδρος  G. DE  MICHELIS   (1)  ΕΕ αριθ. L 54 της 25. 2. 1984, σ. 1.     (1)  ΕΕ αριθ. L 114 της 2. 5. 1988, σ. 1.


title: 2006/664/ΕΚ: Απόφαση του Συμβουλίου, της 19ης Ιουνίου 2006 , για την προσαρμογή του παραρτήματος VIII της πράξης προσχώρησης της Βουλγαρίας και της Ρουμανίας

text:
               9.10.2006

               EL

               Επίσημη Εφημερίδα της Ευρωπαϊκής Ένωσης

               L 277/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Ιουνίου 2006
   για την προσαρμογή του παραρτήματος VIII της πράξης προσχώρησης της Βουλγαρίας και της Ρουμανίας
   (2006/664/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη προσχώρησης της Βουλγαρίας και της Ρουμανίας στην Ευρωπαϊκή Ένωση, που υπεγράφη στο Λουξεμβούργο στις 25 Απριλίου 2005, και ιδίως το άρθρο 4 παράγραφος 3,
   την πράξη προσχώρησης της Βουλγαρίας και της Ρουμανίας, και των προσαρμογών των συνθηκών επί των οποίων βασίζεται η Ευρωπαϊκή Ένωση, και ιδίως το άρθρο 34 παράγραφος 4,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (2), εισάγει τροποποιήσεις στο κοινοτικό κεκτημένο επί του οποίου βασίστηκαν οι ενταξιακές διαπραγματεύσεις με τη Βουλγαρία και τη Ρουμανία.

               (2)

               Ως εκ τούτου, υπάρχει ανάγκη προσαρμογής της πράξης προσχώρησης της Βουλγαρίας και της Ρουμανίας ώστε να είναι συμβατή με τον κανονισμό (ΕΚ) αριθ. 1698/2005.

               (3)

               Κατά την πραγματοποίηση των αναγκαίων προσαρμογών της πράξης προσχώρησης της Βουλγαρίας και της Ρουμανίας πρέπει να διατηρηθούν ο θεμελιώδης χαρακτήρας και οι θεμελιώδεις αρχές των αποτελεσμάτων των διαπραγματεύσεων και να εφαρμοστούν σε νέα στοιχεία. Επιπροσθέτως, οι προσαρμογές της πράξης προσχώρησης πρέπει να περιοριστούν στα απολύτως αναγκαία.

               (4)

               Τα μέτρα σχετικά με τις εκμεταλλεύσεις ημιεπιβίωσης και τις ομάδες παραγωγών που προβλέπονται στο παράρτημα VIII της πράξης προσχώρησης της Βουλγαρίας και της Ρουμανίας καλύπτονται από τον κανονισμό (ΕΚ) αριθ. 1698/2005, στο πλαίσιο των μεταβατικών μέτρων για τη Βουλγαρία, την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Ρουμανία, τη Σλοβενία και τη Σλοβακία. Ως εκ τούτου απαλείφονται οι διατάξεις που προβλέπονται για τα πεδία αυτά στην πράξη προσχώρησης της Βουλγαρίας και της Ρουμανίας.

               (5)

               Οι διατάξεις για την τεχνική βοήθεια που προβλέπονται στο παράρτημα VIII της πράξης προσχώρησης της Βουλγαρίας και της Ρουμανίας καλύπτονται από τον κανονισμό (ΕΚ) αριθ. 1698/2005 και συνεπώς απαλείφονται.

               (6)

               Ο κανονισμός (ΕΚ) αριθ. 1698/2005 καθιερώνει, σε κάθε πρόγραμμα αγροτικής ανάπτυξης, την υποχρεωτική παρουσία του άξονα Leader, ο οποίος πρέπει να αντιπροσωπεύει ένα ελάχιστο ποσοστό της συνεισφοράς του ΕΓΤΑΑ στο πρόγραμμα. Επιπλέον, το άρθρο 59 του εν λόγω κανονισμού θεσπίζει ένα μέτρο που αποσκοπεί στη στήριξη της ανάπτυξης ικανοτήτων, το οποίο διαφέρει από τις διευθετήσεις που αποτέλεσαν αντικείμενο διαπραγμάτευσης με τη Βουλγαρία και τη Ρουμανία. Ως εκ τούτου, είναι ανάγκη να εναρμονιστούν οι διατάξεις για το Leader που παρατίθενται στο παράρτημα VIII της πράξης προσχώρησης της Βουλγαρίας και της Ρουμανίας με τις νέες διατάξεις του κανονισμού (ΕΚ) αριθ. 1698/2005.

               (7)

               Ο κανονισμός (ΕΚ) αριθ. 1698/2005 προβλέπει στήριξη για τη χρήση συμβουλευτικών υπηρεσιών. Ωστόσο, υπάρχουν διαφορές μεταξύ της πράξης προσχώρησης της Βουλγαρίας και της Ρουμανίας και του εν λόγω κανονισμού ως προς το πεδίο εφαρμογής του εν λόγω μέτρου. Προκειμένου κυρίως να αποφευχθεί η διπλή χρηματοδότηση κατά την πρώτη τριετία του προγράμματος, η Βουλγαρία και η Ρουμανία πρέπει να έχουν το δικαίωμα να επιλέξουν για εφαρμογή είτε το μέτρο που προβλέπεται στο παράρτημα VIII της πράξης προσχώρησης είτε το μέτρο που προβλέπεται στον κανονισμό (ΕΚ) αριθ. 1698/2005.

               (8)

               Επιπροσθέτως, κατά την επίτευξη πολιτικής συμφωνίας επί του κανονισμού (ΕΚ) αριθ. 1698/2005, το Συμβούλιο και η Επιτροπή συμφώνησαν, σε κοινή δήλωση σχετικά με τη Βουλγαρία και τη Ρουμανία, να παρατείνουν έως το 2013 το μέτρο σχετικά με τις συμβουλευτικές υπηρεσίες που προβλέπεται στο παράρτημα VIII της πράξης προσχώρησης της Βουλγαρίας και της Ρουμανίας, ως προς την παροχή συμβουλευτικών υπηρεσιών στους αγρότες που λαμβάνουν ενίσχυση για γεωργική εκμετάλλευση ημιεπιβίωσης. Το παράρτημα VIII της πράξης προσχώρησης πρέπει να προσαρμοστεί ώστε να ληφθεί υπόψη η εν λόγω συμφωνία.

               (9)

               Δεδομένου ότι ο κανονισμός (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (3) καθιέρωσε το ενιαίο Ταμείο Κοινοτικής Στήριξης της Αγροτικής Ανάπτυξης το οποίο αντικαθιστά τις δύο προηγούμενες πηγές χρηματοδότησης, είναι ανάγκη να διευκρινιστεί η βάση επί της οποίας πρέπει να υπολογίζεται το ανώτατο ποσοστό 20 % που προβλέπεται στο παράρτημα VIII τμήμα I στοιχείο Ε της πράξης προσχώρησης της Βουλγαρίας και της Ρουμανίας όσον αφορά τα συμπληρώματα των αμέσων πληρωμών.

               (10)

               Η κοινοτική ενίσχυση που προβλέπεται στο παράρτημα VIII τμήμα I στοιχείο Ε της πράξης προσχώρησης της Βουλγαρίας και της Ρουμανίας αποσκοπεί στη συγχρηματοδότηση των άμεσων εθνικών πληρωμών ή των ενισχύσεων που χορηγούνται δυνάμει του άρθρου 143γ του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, περί θεσπίσεως κοινών κανόνων για τα καθεστώτα άμεσης στήριξης στο πλαίσιο της κοινής γεωργικής πολιτικής, περί θεσπίσεως ορισμένων καθεστώτων στήριξης υπέρ των αγροτών και περί τροποποιήσεως των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (4). Αυτός είναι ο λόγος για τον οποίο η εν λόγω ενίσχυση δεν πρέπει να λαμβάνεται υπόψη κατά τον υπολογισμό της ισορροπίας μεταξύ στόχων κατά την έννοια του άρθρου 17 του κανονισμού (ΕΚ) αριθ. 1698/2005.

               (11)

               Ο κανονισμός (ΕΚ) αριθ. 1698/2005 δεν συγκαταλέγει πλέον την οικονομική βιωσιμότητα μεταξύ των κριτηρίων επιλεξιμότητας του μέτρου για επενδυτική στήριξη. Συνεπώς, η σχετική παρέκκλιση που προβλέπεται για τη Βουλγαρία και τη Ρουμανία στο παράρτημα VIII της πράξης προσχώρησης θα πρέπει να καταργηθεί.

               (12)

               Ο κανονισμός (ΕΚ) αριθ. 1290/2005 θεσπίζει νέους κανόνες σχετικά με τη χρηματοδότηση των δαπανών αγροτικής ανάπτυξης. Δεδομένου ότι οι κανόνες αυτοί διέπονται από τις ίδιες αρχές με εκείνες των άρθρων 31 και 32 του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία (5), στις οποίες παραπέμπει η πράξη προσχώρησης της Βουλγαρίας και της Ρουμανίας, οι ειδικές χρηματοδοτικές διατάξεις που προβλέπονται στο παράρτημα VIII της πράξης προσχώρησης δεν είναι πλέον αναγκαίες. Επιπροσθέτως, πρέπει να τροποποιηθεί το υπόψη παράρτημα όσον αφορά τη χρηματοδοτική συνεισφορά της Κοινότητας για τα γεωργοπεριβαλλοντικά μέτρα και τα μέτρα για την καλή διαβίωση των ζώων, δεδομένου ότι σύμφωνα με το άρθρο 70 του κανονισμού (ΕΚ) αριθ. 1698/2005 τα ποσοστά συγχρηματοδότησης δεν ορίζονται πλέον σε επίπεδο μέτρου αλλά σε επίπεδο άξονα,

         ΑΠΟΦΑΣΙΖΕΙ:
   Άρθρο 1
   Το παράρτημα VIII της πράξης προσχώρησης της Βουλγαρίας και της Ρουμανίας τροποποιείται ως εξής:

               1.

               Το τμήμα Ι τροποποιείται ως εξής:

                           α)

                           τα στοιχεία Α και Β διαγράφονται·

                           β)

                           το στοιχείο Γ αντικαθίσταται από το ακόλουθο κείμενο:

                                       «Γ.

                                       Μέτρα του τύπου Leader+
                                       Εκτός από τα μέτρα που προβλέπονται στο άρθρο 63 στοιχείο γ) του κανονισμού (ΕΚ) αριθ. 1698/2005, μπορεί να χορηγηθεί ενίσχυση για τα ακόλουθα μέτρα:

                                                   α)

                                                   δημιουργία αντιπροσωπευτικών συμπράξεων για την τοπική ανάπτυξη·

                                                   β)

                                                   χάραξη ολοκληρωμένων στρατηγικών ανάπτυξης·

                                                   γ)

                                                   χρηματοδότηση της έρευνας και προετοιμασία των αιτήσεων ενίσχυσης.»

                           γ)

                           το στοιχείο Δ αντικαθίσταται από το ακόλουθο κείμενο:

                                       «Δ.

                                       Υπηρεσίες παροχής συμβουλών για τις εκμεταλλεύσεις και τις γεωργικές εφαρμογές

                                                   1.

                                                   Χορηγείται ενίσχυση για την παροχή συμβουλών για τις εκμεταλλεύσεις και τις γεωργικές εφαρμογές.
                                                   Κατά την περίοδο 2007–2009, η εν λόγω ενίσχυση δεν μπορεί να συμπεριληφθεί σε πρόγραμμα αγροτικής ανάπτυξης εάν προβλέπεται ενίσχυση σύμφωνα με το άρθρο 24 του κανονισμού (ΕΚ) αριθ. 1698/2005.

                                                   2.

                                                   Κατά την περίοδο 2010–2013, η ενίσχυση χορηγείται μόνο για την παροχή υπηρεσιών σε αγρότες που λαμβάνουν ενίσχυση για εκμετάλλευση ημιεπιβίωσης, όπως προβλέπεται στο άρθρο 20 στοιχείο δ) περίπτωση i) του κανονισμού (ΕΚ) αριθ. 1698/2005.
                                                   Οι συμβουλευτικές υπηρεσίες σε αγρότες που αναφέρονται στο πρώτο εδάφιο καλύπτουν τουλάχιστον:

                                                               α)

                                                               τις κανονιστικές απαιτήσεις σε θέματα διαχείρισης και τις ορθές γεωργικές και περιβαλλοντικές συνθήκες που προβλέπονται στα άρθρα 4 και 5 του κανονισμού (ΕΚ) αριθ. 1782/2003 και στα παραρτήματα ΙΙΙ και IV του εν λόγω κανονισμού·

                                                               β)

                                                               τους κανόνες ασφαλείας στο χώρο εργασίας βάσει της κοινοτικής νομοθεσίας.»

                           δ)

                           το στοιχείο Ε τροποποιείται ως εξής:

                                       i)

                                       στο σημείο 3, η πρώτη περίοδος αντικαθίσταται από το ακόλουθο κείμενο:
                                       «Η κοινοτική συνεισφορά στην ενίσχυση που χορηγείται δυνάμει του στοιχείου E στη Βουλγαρία ή στη Ρουμανία, για καθένα από τα έτη 2007, 2008 και 2009, δεν υπερβαίνει το 20 % της αντίστοιχης ετήσιας κατανομής που προέρχεται από το ΕΓΤΠΕ – Τμήμα Εγγυήσεων, όπως προβλέπεται στο άρθρο 34 παράγραφος 2 της παρούσας πράξης προσχώρησης.»,

                                       ii)

                                       προστίθεται το ακόλουθο σημείο:

                                                   «5.

                                                   Η κοινοτική χρηματοδοτική συνεισφορά για το εν λόγω μέτρο δεν λαμβάνεται υπόψη κατά τον υπολογισμό της ισορροπίας μεταξύ στόχων που προβλέπεται στο άρθρο 17 του κανονισμού (ΕΚ) αριθ. 1698/2005.»

                           ε)

                           τα στοιχεία ΣΤ και Ζ διαγράφονται.

               2.

               Στο τμήμα II, το σημείο 1 διαγράφεται.

               3.

               Το κείμενο του τμήματος IV αντικαθίσταται από το ακόλουθο κείμενο:
               «Κατά παρέκκλιση από το άρθρο 70 παράγραφος 3 στοιχείο α) του κανονισμού (ΕΚ) αριθ. 1698/2005, η χρηματοδοτική συνεισφορά της Κοινότητας μπορεί να ανέλθει στο 80 % για τους άξονες 1 και 3, καθώς και για την τεχνική βοήθεια.
               Κατά παρέκκλιση από το άρθρο 70 παράγραφος 3 στοιχείο β) του κανονισμού (ΕΚ) αριθ. 1698/2005, η χρηματοδοτική συνεισφορά της Κοινότητας μπορεί να ανέλθει στο 82 % για τον άξονα 2».
         Άρθρο 2
   Η παρούσα απόφαση συντάσσεται στην αγγλική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική, φινλανδική, βουλγαρική και ρουμανική γλώσσα· και τα είκοσι τρία κείμενα είναι εξίσου αυθεντικά.
   Άρθρο 3
   Η παρούσα απόφαση αρχίζει να παράγει αποτελέσματα την 1η Ιανουαρίου 2007 με την επιφύλαξη της έναρξης ισχύος της συνθήκης προσχώρησης της Βουλγαρίας και της Ρουμανίας στην Ευρωπαϊκή Ένωση.

      Λουξεμβούργο, 19 Ιουνίου 2006.

            Για το Συμβούλιο

            Ο Πρόεδρος

         J. PRÖLL

      (1)  Δεν δημοσιεύθηκε ακόμη στην Επίσημη Εφημερίδα.

      (2)  ΕΕ L 277 της 21.10.2005, σ. 1. Κανονισμός όπως τροποποιήθηκε από τον κανονισμό (ΕΚ) αριθ. 1463/2006 (βλέπε σελίδα 1 της παρούσας Επίσημης Εφημερίδας).

      (3)  ΕΕ L 209 της 11.8.2005, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 320/2006 (ΕΕ L 58 της 28.2.2006, σ. 42).

      (4)  ΕΕ L 270 της 21.10.2003, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 953/2006 της Επιτροπής (ΕΕ L 175 της 29.6.2006, σ. 1).

      (5)  ΕΕ L 161 της 26.6.1999, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 173/2005 της Επιτροπής (ΕΕ L 29 της 2.2.2005, σ. 3).


title: Απόφαση (ΕΕ) 2017/1214 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πιάτων [κοινοποιηθείσα υπό τον αριθμό C(2017) 4227] (Κείμενο που παρουσιάζει ενδιαφέρον για τον ΕΟΧ )

text:
                  12.7.2017

                  EL

                  Επίσημη Εφημερίδα της Ευρωπαϊκής Ένωσης

                  L 180/1

            ΑΠΌΦΑΣΗ (ΕΕ) 2017/1214 ΤΗΣ ΕΠΙΤΡΟΠΉΣ
      της 23ης Ιουνίου 2017
      για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πιάτων

            [κοινοποιηθείσα υπό τον αριθμό C(2017) 4227]

      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
      Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
      Εκτιμώντας τα ακόλουθα:

                  (1)

                  Βάσει του κανονισμού (ΕΚ) αριθ. 66/2010, το οικολογικό σήμα της ΕΕ μπορεί να απονέμεται σε προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.

                  (2)

                  Ο κανονισμός (ΕΚ) αριθ. 66/2010 προβλέπει ότι καθορίζονται ειδικά κριτήρια για το οικολογικό σήμα της ΕΕ για κάθε κατηγορία προϊόντων.

                  (3)

                  Με την απόφαση 2011/382/ΕΕ της Επιτροπής (2) καθορίστηκαν τα οικολογικά κριτήρια καθώς και οι σχετικές απαιτήσεις εκτίμησης και εξακρίβωσης για τα απορρυπαντικά πιάτων, που ισχύουν έως τις 31 Δεκεμβρίου 2016.

                  (4)

                  Προκειμένου να ληφθούν υπόψη οι πρόσφατες εξελίξεις στην αγορά και η καινοτομία που έχει επιτευχθεί στο διάστημα που έχει μεσολαβήσει, κρίνεται σκόπιμο να καταρτιστεί αναθεωρημένη δέσμη οικολογικών κριτηρίων για τη συγκεκριμένη κατηγορία προϊόντων.

                  (5)

                  Λαμβανομένου υπόψη του κύκλου της καινοτομίας στην περίπτωση της συγκεκριμένης κατηγορίας προϊόντων, τα αναθεωρημένα κριτήρια, καθώς και οι σχετικές απαιτήσεις εκτίμησης και εξακρίβωσης, θα πρέπει να ισχύουν επί έξι έτη από την ημερομηνία κοινοποίησης της παρούσας απόφασης. Τα εν λόγω κριτήρια αποσκοπούν στην προώθηση προϊόντων που έχουν μειωμένες επιπτώσεις στα υδάτινα οικοσυστήματα και περιορισμένη περιεκτικότητα σε επικίνδυνες ουσίες, είναι αποτελεσματικά και ελαχιστοποιούν την παραγωγή αποβλήτων με τη μείωση της συσκευασίας.

                  (6)

                  Για λόγους ασφάλειας δικαίου, πρέπει να καταργηθεί η απόφαση 2011/382/ΕΕ.

                  (7)

                  Θα πρέπει να προβλεφθεί μεταβατική περίοδος για τους παραγωγούς των οποίων τα προϊόντα έλαβαν το οικολογικό σήμα της ΕΕ για απορρυπαντικά πιάτων με βάση τα κριτήρια που καθορίζονται στην απόφαση 2011/382/ΕΕ, ώστε να έχουν επαρκή χρόνο για να προσαρμόσουν τα προϊόντα τους στα αναθεωρημένα κριτήρια και τις απαιτήσεις.

                  (8)

                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κατηγορία προϊόντων «απορρυπαντικά πιάτων» περιλαμβάνει κάθε απορρυπαντικό που εμπίπτει στο πεδίο εφαρμογής του κανονισμού (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου (3) σχετικά με τα απορρυπαντικά που διατίθεται στην αγορά και που έχει σχεδιαστεί για να χρησιμοποιείται για να πλένονται στο χέρι αντικείμενα όπως γυαλικά, πιατικά και εργαλεία κουζίνας, όπως μαχαιροπίρουνα, κατσαρόλες, τηγάνια και πυρίμαχα σκεύη μαγειρικής.
      Η εν λόγω κατηγορία προϊόντων περιλαμβάνει προϊόντα για ιδιωτική και επαγγελματική χρήση. Τα προϊόντα είναι μείγματα χημικών ουσιών και δεν περιέχουν μικροοργανισμούς που έχει προσθέσει εσκεμμένα ο κατασκευαστής.
      Άρθρο 2
      Για τους σκοπούς της παρούσας απόφασης, ισχύουν οι ακόλουθοι ορισμοί:
      1)   «εισερχόμενες ουσίες»: ουσίες που προστίθενται σκόπιμα, υποπροϊόντα και προσμείξεις από πρώτες ύλες στη σύνθεση του τελικού προϊόντος (συμπεριλαμβανομένου υδατοδιαλυτού φύλλου, εάν χρησιμοποιείται)·
      2)   «πρωτογενής συσκευασία»:

                  α)

                  για μονές δόσεις σε περίβλημα που προορίζεται να αφαιρεθεί πριν από τη χρήση, το περιτύλιγμα της μονής δόσης και η συσκευασία που έχουν σχεδιαστεί κατά τρόπο που να αποτελούν τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

                  β)

                  για όλους τους άλλους τύπους προϊόντων, συσκευασία σχεδιασμένη κατά τρόπο που να αποτελεί τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

            3)   «μικροπλαστικό»: σωματίδια μεγέθους κάτω των 5 mm αδιάλυτου μακρομοριακού πλαστικού, τα οποία λαμβάνονται μέσω μιας από τις ακόλουθες διεργασίες:

                  α)

                  διεργασία πολυμερισμού, όπως πολυπροσθήκη ή πολυσυμπύκνωση ή παρόμοια διεργασία που χρησιμοποιεί μονομερή ή άλλες αρχικές ουσίες·

                  β)

                  χημική τροποποίηση φυσικών ή συνθετικών μακρομορίων·

                  γ)

                  μικροβιακή ζύμωση·

            4)   «νανοϋλικό»: φυσικό, περιστασιακό ή μεταποιημένο υλικό που περιέχει σωματίδια σε μη δεσμευμένη μορφή ή ως σύμπηγμα ή συσσωμάτωμα, εφόσον, σύμφωνα με την κατανομή των αριθμητικών μεγεθών, τουλάχιστον το 50 % των σωματιδίων έχει μία ή περισσότερες εξωτερικές διαστάσεις εντός της κλίμακας μεγέθους 1-100 nm (4).
      Άρθρο 3
      Προκειμένου να λάβει το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, ένα απορρυπαντικό πιάτων πρέπει να ανήκει στην κατηγορία «απορρυπαντικά πιάτων» όπως ορίζεται στο άρθρο 1 της παρούσας απόφασης και να συμμορφώνεται με τα κριτήρια, καθώς και με τις σχετικές απαιτήσεις εκτίμησης και εξακρίβωσης που καθορίζονται στο παράρτημα.
      Άρθρο 4
      Τα κριτήρια για την κατηγορία προϊόντων «απορρυπαντικά πιάτων», καθώς και οι σχετικές απαιτήσεις εκτίμησης και εξακρίβωσης, ισχύουν επί έξι έτη από την ημερομηνία κοινοποίησης της παρούσας απόφασης.
      Άρθρο 5
      Για διοικητικούς σκοπούς, στην κατηγορία προϊόντων «απορρυπαντικά πιάτων» αποδίδεται ο κωδικός αριθμός «019».
      Άρθρο 6
      Καταργείται η απόφαση 2011/382/ΕΕ.
      Άρθρο 7
      1.   Κατά παρέκκλιση από το άρθρο 6, οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία «απορρυπαντικά πιάτων» οι οποίες έχουν υποβληθεί πριν από την ημερομηνία κοινοποίησης της παρούσας απόφασης αξιολογούνται σύμφωνα με τους όρους που καθορίζονται στην απόφαση 2011/382/ΕΕ.
      2.   Οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία προϊόντων «απορρυπαντικά πιάτων» οι οποίες θα υποβληθούν εντός δύο μηνών από την ημερομηνία κοινοποίησης της παρούσας απόφασης επιτρέπεται να βασίζονται είτε στα κριτήρια της απόφασης 2011/382/ΕΕ είτε στα κριτήρια της παρούσας απόφασης. Οι αιτήσεις αυτές αξιολογούνται σύμφωνα με τα κριτήρια στα οποία βασίζονται.
      3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2011/382/ΕΕ μπορούν να χρησιμοποιούνται για 12 μήνες από την ημερομηνία κοινοποίησης της παρούσας απόφασης.
      Άρθρο 8
      Η παρούσα απόφαση απευθύνεται στα κράτη μέλη.

         Βρυξέλλες, 23 Ιουνίου 2017.

               Για την Επιτροπή

            Karmenu VELLA

               Μέλος της Επιτροπής

         (1)  ΕΕ L 27 της 30.1.2010, σ. 1.

         (2)  Απόφαση 2011/382/ΕΕ της Επιτροπής της 24ης Ιουνίου 2011 για καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πιάτων (ΕΕ L 169 της 29.6.2011, σ. 40).

         (3)  Κανονισμός (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά (ΕΕ L 104 της 8.4.2004, σ. 1).

         (4)  Σύσταση 2011/696/EE της Επιτροπής, της 18ης Οκτωβρίου 2011, για τον ορισμό των νανοϋλικών (ΕΕ L 275 της 20.10.2011, σ. 38).

         ΠΑΡΑΡΤΗΜΑ

            ΓΕΝΙΚΟ ΠΛΑΙΣΙΟ

            ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

            Κριτήρια απονομής του οικολογικού σήματος της ΕΕ σε απορρυπαντικά πιάτων

         ΚΡΙΤΗΡΙΑ

                     1.

                     Τοξικότητα για τους υδρόβιους οργανισμούς

                     2.

                     Βιοαποδομησιμότητα

                     3.

                     Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

                     4.

                     Ουσίες των οποίων η χρήση απαγορεύεται ή είναι περιορισμένη

                     5.

                     Συσκευασία

                     6.

                     Καταλληλότητα προς χρήση

                     7.

                     Ενημέρωση των χρηστών

                     8.

                     Πληροφορίες που αναγράφονται στο οικολογικό σήμα της ΕΕ

               ΕΚΤΙΜΗΣΗ ΚΑΙ ΕΞΑΚΡΙΒΩΣΗ
         α)   Απαιτήσεις

         Οι ειδικές απαιτήσεις εκτίμησης και εξακρίβωσης περιλαμβάνονται σε κάθε κριτήριο.
         Όταν ο αιτών πρέπει να υποβάλει σε αρμόδιους φορείς δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, τα εν λόγω έγγραφα επιτρέπεται να προέρχονται από τον ίδιο τον αιτούντα και/ή από τον (τους) προμηθευτή(-ές) του, ανάλογα με την περίπτωση.
         Οι αρμόδιοι φορείς αναγνωρίζουν κατά προτίμηση τις βεβαιώσεις που εκδίδονται από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για τα εργαστήρια δοκιμών και βαθμονόμησης και τις επαληθεύσεις από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για φορείς πιστοποίησης προϊόντων, διεργασιών και υπηρεσιών. Η διαπίστευση πραγματοποιείται σύμφωνα με τις διατάξεις του κανονισμού (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (1).
         Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
         Όπου ενδείκνυται, οι αρμόδιοι φορείς δύνανται να ζητούν την υποβολή δικαιολογητικών και να διενεργούν ανεξάρτητες εξακριβώσεις ή επιτόπιες επισκέψεις.
         Απαραίτητη προϋπόθεση είναι να πληροί το προϊόν όλες τις απαιτήσεις που προβλέπονται από την εφαρμοστέα νομοθεσία της χώρας ή των χωρών στην αγορά της οποίας ή των οποίων πρόκειται να διατεθεί το προϊόν. Ο αιτών δηλώνει ότι το προϊόν πληροί την απαίτηση αυτή.
         Ο κατάλογος της «βάσης δεδομένων για τα συστατικά απορρυπαντικών» (κατάλογος DID), ο οποίος διατίθεται στον δικτυακό τόπο του οικολογικού σήματος της ΕΕ, περιλαμβάνει τις εισερχόμενες ουσίες που χρησιμοποιούνται συχνότερα στη χημική σύνθεση των απορρυπαντικών και των καλλυντικών. Ο κατάλογος αυτός πρέπει να χρησιμοποιείται για την εξαγωγή των δεδομένων για τους υπολογισμούς του κρίσιμου όγκου αραίωσης (CDV) και για την εκτίμηση της βιοαποδομησιμότητας των εισερχόμενων ουσιών. Για τις ουσίες που δεν περιλαμβάνονται στον κατάλογο DID παρέχονται κατευθύνσεις σχετικά με τον τρόπο άμεσου ή με παρέκταση υπολογισμού των σχετικών δεδομένων.
         Στον αρμόδιο φορέα πρέπει να υποβάλλεται ο κατάλογος όλων των εισερχόμενων ουσιών, ο οποίος θα περιλαμβάνει την εμπορική ονομασία (εάν υπάρχει), τη χημική ονομασία, τους αριθμούς CAS και DID, την εισερχόμενη ποσότητα, καθώς και τη λειτουργία και τη μορφή με την οποία η εισερχόμενη ουσία περιέχεται στη χημική σύνθεση του τελικού προϊόντος (συμπεριλαμβανομένου του υδατοδιαλυτού φύλλου, εάν χρησιμοποιείται).
         Τα συντηρητικά, οι χρωστικές ουσίες και οι αρωματικές ουσίες αναγράφονται ανεξαρτήτως συγκέντρωσης. Λοιπές εισερχόμενες ουσίες αναγράφονται εάν η συγκέντρωσή τους είναι ίση ή μεγαλύτερη από 0,010 % κατά βάρος.
         Όλες οι εισερχόμενες ουσίες που περιέχονται σε μορφή νανοϋλικών αναγράφονται ρητά στον κατάλογο με το πρόθεμα «νανο-» σε παρένθεση.
         Για καθεμία από τις αναγραφόμενες εισερχόμενες ουσίες παρέχονται δελτία δεδομένων ασφαλείας (ΔΔΑ) σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (2). Όταν δεν υπάρχει διαθέσιμο ΔΔΑ για μια ουσία η οποία αποτελεί μέρος μείγματος, ο αιτών υποβάλλει το ΔΔΑ του μείγματος.
         β)   Όρια μετρήσεων

         Απαιτείται η συμμόρφωση με τα οικολογικά κριτήρια για όλες τις εισερχόμενες ουσίες όπως ορίζονται στον πίνακα 1.

            Πίνακας 1

            Επίπεδα τιμών κατωφλίου τα οποία εφαρμόζονται σε εισερχόμενες ουσίες ανά κριτήριο για απορρυπαντικά πιάτων (% κατά βάρος)

                     Όνομα κριτηρίου

                     Επιφανειο-δραστικές ουσίες

                     Συντηρητικά

                     Χρωστικές ουσίες

                     Αρωματικές ουσίες

                     Λοιπές ουσίες (π.χ. ένζυμα)

                     Τοξικότητα για τους υδρόβιους οργανισμούς

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιοαποδομησιμότητα

                     Επιφανειοδραστικές ουσίες

                     ≥ 0,010

                     Α/A

                     Α/A

                     Α/A

                     Α/A

                     Οργανικές ουσίες

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιώσιμης προέλευσης φοινικέλαιο

                     ≥ 0,010

                     Α/A

                     Α/A

                     Α/A

                     ≥ 0,010

                     Ουσίες των οποίων η χρήση είτε απαγορεύεται είτε είναι περιορισμένη

                     Συγκεκριμένες ουσίες των οποίων η χρήση είτε απαγορεύεται είτε είναι περιορισμένη

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Επικίνδυνες ουσίες

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Αρωματικές ουσίες

                     Α/A

                     Α/A

                     Α/A

                     άνευ οριακής τιμής (*1)

                     Α/A

                     Συντηρητικά

                     Α/A

                     άνευ οριακής τιμής (*1)

                     Α/A

                     Α/A

                     Α/A

                     Χρωστικές ουσίες

                     Α/A

                     Α/A

                     άνευ οριακής τιμής (*1)

                     Α/A

                     Α/A

                     Ένζυμα

                     Α/A

                     Α/A

                     Α/A

                     Α/A

                     άνευ οριακής τιμής (*1)

               ΔΟΣΗ ΑΝΑΦΟΡΑΣ
         Η ακόλουθη δόση λαμβάνεται ως δόση αναφοράς για τους υπολογισμούς που έχουν ως στόχο την τεκμηρίωση της συμμόρφωσης με τα κριτήρια απονομής του οικολογικού σήματος της ΕΕ και για τις δοκιμές της ικανότητας καθαρισμού.
         Η υψηλότερη δόση που συνιστάται από τον κατασκευαστή για 1 λίτρο νερού πλύσης για τον καθαρισμό φυσιολογικά λερωμένων πιάτων (αναγράφεται σε g/l νερού πλύσης ή ml/l νερού πλύσης).

            Εκτίμηση και εξακρίβωση: Ο αιτών υποβάλλει την ετικέτα του προϊόντος ή το φύλλο οδηγιών χρήσης το οποίο περιλαμβάνει τις οδηγίες δοσολογίας.

            Κριτήριο 1 — Τοξικότητα για τους υδρόβιους οργανισμούς

         Ο κρίσιμος όγκος αραίωσης (CDVχρόνιος) του προϊόντος δεν υπερβαίνει τα ακόλουθα όρια για τη δόση αναφοράς.

                     Τύπος προϊόντων

                     Οριακή τιμή CDV
                     (l/l νερού πλύσης)

                     Απορρυπαντικά πιάτων

                     2 500

            Εκτίμηση και εξακρίβωση: Ο αιτών υποβάλλει τον υπολογισμό της τιμής CDVχρόνιος του προϊόντος. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής CDVχρόνιος.
         Η τιμή CDVχρόνιος υπολογίζεται για κάθε εισερχόμενη ουσία (i) στο προϊόν με βάση την ακόλουθη εξίσωση:

         Όπου:

                     δόση(i)

                     :

                     το βάρος (g) της ουσίας (i) στη δόση αναφοράς·

                     DF(i)

                     :

                     ο συντελεστής αποδόμησης της ουσίας (i)·

                     TFχρόνια(i)

                     :

                     ο συντελεστής χρόνιας τοξικότητας της ουσίας (i).

               Οι τιμές DF(i) και TFχρόνια(i) είναι οι αναγραφόμενες στην πιο ενημερωμένη έκδοση του μέρους Α του καταλόγου DID. Εάν μια εισερχόμενη ουσία δεν περιλαμβάνεται στο μέρος Α, ο αιτών υπολογίζει τις τιμές ακολουθώντας την προσέγγιση που περιγράφεται στο μέρος Β του εν λόγω καταλόγου και επισυνάπτοντας τη συναφή τεκμηρίωση.

            Κριτήριο 2 — Βιοαποδομησιμότητα

         α)   Βιοαποδομησιμότητα των επιφανειοδραστικών ουσιών

         Όλες οι επιφανειοδραστικές ουσίες είναι άμεσα αποδομήσιμες (σε αερόβιες συνθήκες).
         Όλες οι επιφανειοδραστικές ουσίες οι οποίες ταξινομούνται ως επικίνδυνες για το υδάτινο περιβάλλον: οξεία, κατηγορία 1 (H400) ή χρόνια, κατηγορία 3 (H412), σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3) είναι επιπλέον βιοαποδομήσιμες σε αναερόβιες συνθήκες.
         β)   Βιοαποδομησιμότητα οργανικών ενώσεων

         Η περιεκτικότητα του προϊόντος σε οργανικές ουσίες μη βιοαποδομήσιμες σε αερόβιες συνθήκες (που δεν είναι άμεσα βιοαποδομήσιμες, aNBO) ή μη βιοαποδομήσιμες σε αναερόβιες συνθήκες (anNBO) δεν υπερβαίνει τα εξής όρια για τη δόση αναφοράς:

                     Τύπος προϊόντων

                     aNBO
                     (g/l νερού πλύσης)

                     anNBO
                     (g/l νερού πλύσης)

                     Απορρυπαντικά πιάτων

                     0,03

                     0,08

            Εκτίμηση και εξακρίβωση: Ο αιτών υποβάλλει τεκμηρίωση για την αποδομησιμότητα των επιφανειοδραστικών ουσιών, καθώς και τον υπολογισμό των aNBO και anNBO για το προϊόν. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής των aNBO και anNBO.
         Τόσο για την αποδομησιμότητα των επιφανειοδραστικών ουσιών όσο και για τις τιμές των aNBO και anNBO οργανικών ενώσεων γίνεται αναφορά στην πιο ενημερωμένη έκδοση του καταλόγου DID.
         Για εισερχόμενες ουσίες οι οποίες δεν περιλαμβάνονται στο μέρος Α του καταλόγου DID παρέχονται οι σχετικές πληροφορίες από τη βιβλιογραφία ή από άλλες πηγές, ή αποτελέσματα από κατάλληλες δοκιμές που αποδεικνύουν ότι οι εν λόγω ουσίες είναι αποδομήσιμες υπό αερόβιες και αναερόβιες συνθήκες, όπως περιγράφεται στο μέρος Β του εν λόγω καταλόγου.
         Εάν δεν υπάρχει τεκμηρίωση για την αποδομησιμότητα σύμφωνα με την ανωτέρω περιγραφή, μια εισερχόμενη ουσία που δεν είναι επιφανειοδραστική μπορεί να εξαιρεθεί από την απαίτηση αναερόβιας αποδομησιμότητας, εφόσον πληροί έναν από τους ακόλουθους τρεις εναλλακτικούς όρους:

                     1)

                     είναι άμεσα αποδομήσιμη και έχει χαμηλή προσρόφηση (A < 25 %)·

                     2)

                     είναι άμεσα αποδομήσιμη και έχει υψηλή εκρόφηση (D > 75 %)·

                     3)

                     είναι άμεσα αποδομήσιμη και μη βιοσυσσωρεύσιμη (4).

               Οι δοκιμές προσρόφησης/εκρόφησης διεξάγονται σύμφωνα με την κατευθυντήρια γραμμή 106 του ΟΟΣΑ.

            Κριτήριο 3 — Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

         Οι εισερχόμενες ουσίες που χρησιμοποιούνται στα προϊόντα και προέρχονται από φοινικέλαιο ή φοινικοπυρηνέλαιο λαμβάνονται από φυτείες οι οποίες πληρούν τις απαιτήσεις συστήματος πιστοποίησης για βιώσιμη παραγωγή το οποίο βασίζεται σε πολυσυμμετοχικές οργανώσεις με ευρεία συμμετοχή, περιλαμβανομένων ΜΚΟ, εκπροσώπων του κλάδου και της κυβέρνησης, και το οποίο ασχολείται με τις περιβαλλοντικές επιπτώσεις, συμπεριλαμβανομένων των επιπτώσεων στο έδαφος, στη βιοποικιλότητα, στα αποθέματα οργανικού άνθρακα.

            Εκτίμηση και εξακρίβωση: Ο αιτών υποβάλλει στοιχεία μέσω πιστοποιήσεων από τρίτο μέρος και συστήματος αλυσίδας επιτήρησης τα οποία αποδεικνύουν ότι το φοινικέλαιο και το φοινικοπυρηνέλαιο που χρησιμοποιούνται στην παραγωγή των εισερχομένων ουσιών προέρχονται από φυτείες με βιώσιμη διαχείριση.
         Τα πιστοποιητικά που γίνονται δεκτά περιλαμβάνουν το RSPO (Roundtable for Sustainable Palm Oil — Στρογγυλή τράπεζα για αειφόρο φοινικέλαιο) (με διατήρηση της ταυτότητας, διαχωρισμό ή ισοζύγιο μάζας) ή οποιοδήποτε ισοδύναμο ή αυστηρότερο σύστημα βιώσιμης παραγωγής.
         Για τα χημικά παράγωγα του φοινικελαίου και για το φοινικοπυρηνέλαιο είναι αποδεκτό να αποδεικνύεται η βιωσιμότητα μέσω συστημάτων εγγραφής και υποβολής αίτησης, όπως είναι τα πιστοποιητικά GreenPalm ή ισοδύναμα, με παροχή των ποσών των χορηγηθέντων και εξαργυρωμένων πιστοποιητικών GreenPalm τα οποία δηλώνονται στις ετήσιες ανακοινώσεις προόδου (Annual Communications of Progress — ACOP) κατά τη διάρκεια της πιο πρόσφατης ετήσιας περιόδου εμπορίας.

            Κριτήριο 4 — Ουσίες των οποίων η χρήση απαγορεύεται ή είναι περιορισμένη

         α)   Συγκεκριμένες ουσίες των οποίων η χρήση απαγορεύεται ή είναι περιορισμένη

         i)   Ουσίες των οποίων η χρήση απαγορεύεται

         Οι κάτωθι αναγραφόμενες ουσίες δεν περιλαμβάνονται στη σύνθεση του προϊόντος, ανεξαρτήτως συγκέντρωσης:

                     —

                     Αιθοξυαλκυλοφαινόλες (APEO) και άλλα παράγωγα αλκυλοφαινολών

                     —

                     Ατρανόλη

                     —

                     Χλωροατρανόλη

                     —

                     Διαιθυλενοτριαμινοπενταοξικό οξύ (DTPA)

                     —

                     Αιθυλενοδιαμινοτετραοξικό οξύ (EDTA) και τα άλατά του

                     —

                     Φορμαλδεΰδη και προϊόντα που ελευθερώνουν φορμαλδεΰδη (π.χ. 2-βρωμο-2-νιτροπροπανοδιόλη-1,3, 5-βρωμο-5-νιτρο-1,3-διοξάνιο, άλας της υδροξυμεθυλογλυκίνης με νάτριο, διαζολιδινυλουρία) με εξαίρεση τις προσμείξεις φορμαλδεΰδης σε επιφανειοδραστικές ουσίες που βασίζονται στη χημεία πολυαλκοξικών ενώσεων σε συγκέντρωση έως 0,010 % κατά βάρος στην εισερχόμενη ουσία

                     —

                     (μόνο για προϊόντα που προορίζονται για επαγγελματική χρήση) Αρωματικές ουσίες

                     —

                     Γλουταραλδεΰδη

                     —

                     Hydroxyisohexyl 3-cyclohexene carboxaldehyde (HICC)

                     —

                     Μικροπλαστικά

                     —

                     Νανοάργυρος

                     —

                     Νιτρομόσχοι και πολυκυκλικοί μόσχοι

                     —

                     Φωσφορικά άλατα

                     —

                     Υπερφθοριωμένες αλκυλικές ενώσεις

                     —

                     Άλατα τεταρτοταγούς αμμωνίου που δεν είναι άμεσα βιοαποδομήσιμα

                     —

                     Δραστικές χλωριούχες ενώσεις

                     —

                     Ροδαμίνη Β

                     —

                     Triclosan (τρικλοσάνη)

                     —

                     Βουτυλοκαρβαμιδικό 3-ιωδο-2-προπινύλιο.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνει ότι οι αναγραφόμενες ουσίες δεν περιέχονται στη σύνθεση του προϊόντος ανεξαρτήτως συγκέντρωσης.
         ii)   Ουσίες των οποίων η χρήση είναι περιορισμένη

         Οι κάτωθι αναφερόμενες ουσίες δεν περιλαμβάνονται στη σύνθεση του προϊόντος σε συγκέντρωση που υπερβαίνει την αναγραφόμενη τιμή:

                     —

                     2-μεθυλο-2H-ισοθειαζολόνη-3: 0,0050 % κατά βάρος [αν η επιτρεπόμενη τιμή της 2-μεθυλο-2H-ισοθειαζολόνης-3 που αναγράφεται στο παράρτημα V (Κατάλογος των συντηρητικών που επιτρέπονται στα καλλυντικά προϊόντα) του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου (5) είναι χαμηλότερη τη χρονική στιγμή της αίτησης, η χαμηλότερη τιμή υπερισχύει)

                     —

                     1,2-βενζισοθειαζολόνη-3(2H): 0,0050 % κατά βάρος

                     —

                     5-χλωρο-2-μεθυλο-4-ισοθειαζολινόνη-3/2-μεθυλο-4-ισοθειαζολινόνη-3: 0,0015 % κατά βάρος.

               Η συνολική περιεκτικότητα σε φωσφόρο (P) υπολογιζόμενη ως στοιχειακός φωσφόρος περιορίζεται σε 0,08 g/l νερού πλύσης.
         Οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν πρέπει να περιέχονται σε ποσότητες ≥ 0,010 % κατά βάρος ανά ουσία.

            Εκτίμηση και εξακρίβωση: Ο αιτών υποβάλλει τα ακόλουθα έγγραφα:

                     α)

                     αν χρησιμοποιούνται ισοθειαζολινόνες, υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η περιεκτικότητα των χρησιμοποιούμενων ισοθειαζολινονών είναι ίση ή χαμηλότερη από τα καθορισμένα όρια·

                     β)

                     υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η συνολική περιεκτικότητα στοιχειακού φωσφόρου είναι ίση ή χαμηλότερη από τις καθορισμένες οριακές τιμές. Η δήλωση συνοδεύεται από υπολογισμούς της συνολικής περιεκτικότητας του προϊόντος σε φωσφόρο (P)·

                     γ)

                     υπογεγραμμένη δήλωση συμμόρφωσης συνοδευόμενη από δηλώσεις ή τεκμηρίωση των προμηθευτών, κατά περίπτωση, με την οποία επιβεβαιώνεται ότι οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν περιέχονται σε συγκεντρώσεις που ξεπερνούν τις καθορισμένες οριακές τιμές. Για προϊόντα τα οποία προορίζονται για επαγγελματική χρήση υποβάλλεται υπογεγραμμένη δήλωση σχετικά με τη μη παρουσία αρωματικών ουσιών.

               β)   Επικίνδυνες ουσίες

         i)   Τελικό προϊόν

         Το τελικό προϊόν δεν ταξινομείται και δεν επισημαίνεται ως προϊόν με οξεία τοξική δράση, με ειδική τοξική δράση στα όργανα-στόχους, ως ευαισθητοποιητικό του αναπνευστικού συστήματος ή του δέρματος, ως καρκινογόνο, ως μεταλλαξιογόνο ή ως τοξικό για την αναπαραγωγή ούτε ως επικίνδυνο για το υδάτινο περιβάλλον, όπως ορίζεται στο παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο στον πίνακα 2.
         ii)   Εισερχόμενες ουσίες

         Το προϊόν δεν περιέχει εισερχόμενες ουσίες με οριακή τιμή συγκέντρωσης ίση ή μεγαλύτερη από 0,010 % κατά βάρος στο τελικό προϊόν οι οποίες πληρούν τα κριτήρια ταξινόμησης ως τοξικές, επικίνδυνες για το περιβάλλον, ευαισθητοποιητικές του αναπνευστικού συστήματος ή του δέρματος, καρκινογόνες, μεταλλαξιογόνες ή τοξικές για την αναπαραγωγή σύμφωνα με το παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο του πίνακα 2.
         Εάν υπάρχουν αυστηρότερα όρια, τα γενικά ή τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008 υπερισχύουν.

            Πίνακας 2

            Ταξινομήσεις επικινδυνότητας που υπόκεινται σε περιορισμό και κατηγοριοποίησή τους

                     Οξεία τοξικότητα

                     Κατηγορίες 1 και 2

                     Κατηγορία 3

                     H300 Θανατηφόρο σε περίπτωση κατάποσης

                     H301 Τοξικό σε περίπτωση κατάποσης

                     H310 Θανατηφόρο σε επαφή με το δέρμα

                     H311 Τοξικό σε επαφή με το δέρμα

                     H330 Θανατηφόρο σε περίπτωση εισπνοής

                     H331 Τοξικό σε περίπτωση εισπνοής

                     H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς

                     EUH070 Τοξικό σε επαφή με τα μάτια

                     Ειδική τοξικότητα για τα όργανα-στόχους

                     Κατηγορία 1

                     Κατηγορία 2

                     H370 Προκαλεί βλάβες στα όργανα

                     H371 Μπορεί να προκαλέσει βλάβες στα όργανα

                     H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση

                     H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση

                     Ευαισθητοποίηση του αναπνευστικού συστήματος ή του δέρματος

                     Κατηγορία 1Α/1

                     Κατηγορία 1B

                     H317 Μπορεί να προκαλέσει αλλεργική δερματική αντίδραση

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     Καρκινογόνα, μεταλλαξιογόνα ή τοξικά για την αναπαραγωγή

                     Κατηγορία 1A και 1Β

                     Κατηγορία 2

                     H340 Μπορεί να προκαλέσει γενετικά ελαττώματα

                     H341 Ύποπτο για πρόκληση γενετικών ελαττωμάτων

                     H350 Μπορεί να προκαλέσει καρκίνο

                     H351 Ύποπτο για πρόκληση καρκίνου

                     H350i Μπορεί να προκαλέσει καρκίνο μέσω της εισπνοής

                     H360F Μπορεί να βλάψει τη γονιμότητα

                     H361f Ύποπτο για πρόκληση βλάβης στη γονιμότητα

                     H360D Μπορεί να βλάψει το έμβρυο

                     H361d Ύποπτο για πρόκληση βλάβης στο έμβρυο

                     H360FD Μπορεί να βλάψει τη γονιμότητα. Μπορεί να βλάψει το έμβρυο

                     H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο

                     H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο

                     H362 Μπορεί να βλάψει τα βρέφη που τρέφονται με μητρικό γάλα

                     H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα

                     Επικίνδυνο για το υδάτινο περιβάλλον

                     Κατηγορίες 1 και 2

                     Κατηγορίες 3 και 4

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     H410 Πολύ τοξικό για τους υδρόβιους οργανισμούς με μακροχρόνιες επιπτώσεις

                     H413 Μπορεί να έχει μακροχρόνιες επιπτώσεις στους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Επικίνδυνο για τη στιβάδα του όζοντος

                     H420 Επικίνδυνο για τη στιβάδα του όζοντος

               Το κριτήριο αυτό δεν ισχύει για εισερχόμενες ουσίες που καλύπτονται από το άρθρο 2 παράγραφος 7 στοιχεία α) και β) του κανονισμού (ΕΚ) αριθ. 1907/2006, τα οποία ορίζουν τα κριτήρια για την εξαίρεση των ουσιών οι οποίες αναφέρονται στα παραρτήματα IV και V του εν λόγω κανονισμού από τις απαιτήσεις για την καταχώριση, τους μεταγενέστερους χρήστες και την αξιολόγηση. Προκειμένου να καθοριστεί αν ισχύει η εν λόγω εξαίρεση, ο αιτών ελέγχει κάθε εισερχόμενη ουσία η οποία είναι παρούσα σε συγκέντρωση που υπερβαίνει το 0,010 % κατά βάρος.
         Οι ουσίες και τα μείγματα που περιλαμβάνονται στον πίνακα 3 εξαιρούνται από το στοιχείο β) σημείο ii) του κριτηρίου 4.

            Πίνακας 3

            Ουσίες για τις οποίες ισχύει παρέκκλιση

                     Ουσία

                     Δήλωση επικινδυνότητας

                     Επιφανειοδραστικές ουσίες

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     Σουμπτιλισίνη

                     H400 Πολύ τοξικό για τους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Ένζυμα (*2)

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     Νιτριλοτριοξικό οξύ (NTA) ως πρόσμειξη των οξέων MGDA και GLDA (*3)

                     H351 Ύποπτο για πρόκληση καρκίνου

            Εκτίμηση και εξακρίβωση: Ο αιτών πρέπει να αποδείξει τη συμμόρφωση με το παρόν κριτήριο για το τελικό προϊόν και για οποιαδήποτε εισερχόμενη ουσία η οποία είναι παρούσα σε συγκέντρωση άνω του 0,010 % κατά βάρος στο τελικό προϊόν. Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν ότι καμία από τις εν λόγω ουσίες δεν πληροί τα κριτήρια ταξινόμησης με μία ή περισσότερες δηλώσεις επικινδυνότητας που αναγράφονται στον Πίνακα 2 στη (στις) μορφή(-ές) και φυσική(-ές) κατάσταση(-εις) με τις οποίες περιέχεται στο προϊόν.
         Όσον αφορά τις ουσίες που παρατίθενται στα παραρτήματα IV και V του κανονισμού (ΕΚ) αριθ. 1907/2006, οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του εν λόγω κανονισμού, για τη συμμόρφωση αρκεί μια σχετική δήλωση του αιτούντος.
         Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν την παρουσία εισερχομένων ουσιών που πληρούν τις προϋποθέσεις παρέκκλισης.
         γ)   Ουσίες που προκαλούν πολύ μεγάλη ανησυχία (SVHC)

         Το τελικό προϊόν δεν πρέπει να περιλαμβάνει εισερχόμενες ουσίες οι οποίες έχουν χαρακτηριστεί σύμφωνα με τη διαδικασία που περιγράφεται στο άρθρο 59 παράγραφος 1 του κανονισμού (ΕΕ) αριθ. 1907/2006, όπου καθορίζεται ο κατάλογος των υποψήφιων ουσιών που προκαλούν πολύ μεγάλη ανησυχία.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που να επιβεβαιώνουν την απουσία όλων των υποψήφιων ουσιών που περιλαμβάνονται στον κατάλογο.
         Γίνεται αναφορά στον πλέον πρόσφατο κατάλογο των ουσιών που προκαλούν πολύ μεγάλη ανησυχία ο οποίος ισχύει κατά την ημερομηνία υποβολής της αίτησης.
         δ)   Αρωματικές ουσίες

         Η παρασκευή και ο χειρισμός εισερχόμενων ουσιών που προστίθενται στο προϊόν ως αρωματικές ουσίες ακολουθούν τον κώδικα πρακτικής της Διεθνούς Ένωσης Αρωματικών Ουσιών (International Fragrance Association — IFRA) (6). Ο παρασκευαστής ακολουθεί τις συστάσεις των προτύπων της IFRA σχετικά με τα κριτήρια απαγόρευσης, περιορισμένης χρήσης και ειδικής καθαρότητας για τις ουσίες.
         Δεν πρέπει να χρησιμοποιούνται αρωματικές ουσίες στα απορρυπαντικά πιάτων που προορίζονται για επαγγελματική χρήση.

            Εκτίμηση και εξακρίβωση: Ο προμηθευτής ή ο παραγωγός της αρωματικής ουσίας, κατά περίπτωση, υποβάλλει υπογεγραμμένη δήλωση συμμόρφωσης.
         ε)   Συντηρητικά

                     i)

                     Το προϊόν επιτρέπεται να περιέχει συντηρητικά μόνο για τη συντήρησή του και στην κατάλληλη —μόνο για τον σκοπό αυτό— δοσολογία. Η παρούσα διάταξη δεν αφορά τις επιφανειοδραστικές ουσίες οι οποίες μπορεί να έχουν επίσης βιοκτόνες ιδιότητες.

                     ii)

                     Το προϊόν επιτρέπεται να περιέχει συντηρητικά, υπό τον όρο ότι δεν είναι βιοσυσσωρεύσιμα. Ένα συντηρητικό δεν θεωρείται βιοσυσσωρεύσιμο όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

                     iii)

                     Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο μέσο επικοινωνίας ότι το προϊόν έχει αντιμικροβιακή ή απολυμαντική δράση.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων συντηρητικών και πληροφορίες για τις τιμές BCF ή log Kow των εν λόγω συντηρητικών. Ο αιτών υποβάλλει επίσης τα γραφικά της συσκευασίας.
         στ)   Χρωστικές ουσίες

         Οι χρωστικές ουσίες που επιτρέπονται στο προϊόν δεν είναι βιοσυσσωρεύσιμες.
         Μια χρωστική ουσία δεν θεωρείται βιοσυσσωρεύσιμη όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε. Εάν πρόκειται για χρωστικές ουσίες που έχουν εγκριθεί για χρήση σε τρόφιμα, δεν είναι απαραίτητο να υποβληθεί τεκμηρίωση για το δυναμικό βιοσυσσώρευσης.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ για κάθε προστιθέμενη χρωστική ουσία και πληροφορίες για τις τιμές BCF ή log Kow της εν λόγω χρωστικής ουσίας, ή τεκμηρίωση που εξασφαλίζει ότι η χρωστική ουσία έχει εγκριθεί για χρήση σε τρόφιμα.
         ζ)   Ένζυμα

         Χρησιμοποιούνται μόνο ενσωματωμένα ένζυμα (σε στερεά μορφή) και ένζυμα σε υγρή/υδαρή μορφή.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων ενζύμων.
         η)   Διαβρωτικές ιδιότητες

         Το τελικό προϊόν δεν πρέπει να έχει ταξινομηθεί ως μείγμα «Διαβρωτικό» (C), χαρακτηριζόμενο με την ένδειξη H314 Προξενεί σοβαρά δερματικά εγκαύματα και οφθαλμικές βλάβες, ως μείγμα «Διάβρωση και ερεθισμός του δέρματος, κατηγορίες 1A, 1B, 1C» σύμφωνα με τον κανονισμό (ΕΚ) αριθ. 1272/2008.

            Εκτίμηση και εξακρίβωση: Ο αιτών υποβάλλει στον αρμόδιο φορέα τις ακριβείς συγκεντρώσεις όλων των εισερχόμενων ουσιών οι οποίες χρησιμοποιούνται στο προϊόν, είτε ως συστατικά της σύνθεσης αυτού είτε ως συστατικά μείγματος που υπεισέρχεται στη σύνθεση του προϊόντος, και οι οποίες ταξινομούνται ως «Διαβρωτικές» (C) με την ένδειξη Η314 σύμφωνα με τον κανονισμό (ΕΚ) αριθ. 1272/2008, συνοδευόμενες από το ΔΔΑ του προϊόντος.

            Κριτήριο 5 — Συσκευασία

         α)   Λόγος βάρους/χρησιμότητας (WUR)

         Ο λόγος βάρους/χρησιμότητας (WUR) του προϊόντος υπολογίζεται μόνο για την πρωτογενή συσκευασία και δεν υπερβαίνει τις ακόλουθες τιμές για τη δόση αναφοράς.

                     Τύπος προϊόντος

                     WUR
                     (g/l νερού πλύσης)

                     Απορρυπαντικά πιάτων

                     0,6

               Εάν η πρωτογενής συσκευασία αποτελείται από ανακυκλωμένα υλικά σε ποσοστό άνω του 80 %, εξαιρείται από την παρούσα απαίτηση.

            Εκτίμηση και εξακρίβωση: Ο αιτών υποβάλλει τον υπολογισμό του WUR του προϊόντος. Εάν το προϊόν πωλείται σε διαφορετική συσκευασία (δηλαδή με διάφορους όγκους), ο υπολογισμός πρέπει να υποβάλλεται για κάθε μέγεθος συσκευασίας στο οποίο απονέμεται το οικολογικό σήμα της ΕΕ.
         Ο λόγος WUR υπολογίζεται ως εξής:

            WUR = Σ ((Wi

            +
            Ui)/(Di * Ri
            )
         Όπου:

                     Wi

                     :

                     βάρος (g) της πρωτογενούς συσκευασίας (i)·

                     Ui

                     :

                     βάρος (g) υλικών τα οποία είναι ανακυκλωμένα χωρίς να έχουν περάσει από στάδιο κατανάλωσης και τα οποία περιέχονται στην πρωτογενή συσκευασία (i)· Ui = Wi, εκτός εάν ο αιτών μπορεί να αποδείξει κάτι διαφορετικό·

                     Di

                     :

                     ο αριθμός των δόσεων αναφοράς που περιέχονται στην πρωτογενή συσκευασία (i)·

                     Ri

                     :

                     δείκτης ανταλλακτικού. Ri = 1 (η συσκευασία δεν επαναχρησιμοποιείται για τον ίδιο σκοπό) ή Ri = 2 (εάν ο αιτών μπορεί να τεκμηριώσει ότι το στοιχείο της συσκευασίας μπορεί να επαναχρησιμοποιηθεί για τον ίδιο σκοπό και ότι πωλούν ανταλλακτικά).

               Ο αιτών υποβάλλει υπογεγραμμένη δήλωση συμμόρφωσης με την οποία επιβεβαιώνει την περιεκτικότητα ανακυκλωμένου υλικού μετά την κατανάλωση, συνοδευόμενη από τη σχετική τεκμηρίωση. Η συσκευασία θεωρείται ως ανακυκλωμένη μετά την κατανάλωση εάν η πρώτη ύλη που χρησιμοποιείται για την παραγωγή της έχει συλλεχθεί από κατασκευαστές συσκευασιών στο στάδιο της διανομής ή στο στάδιο της κατανάλωσης.
         β)   Σχεδιασμός με στόχο την ανακύκλωση

         Οι πλαστικές συσκευασίες πρέπει να είναι σχεδιασμένες έτσι ώστε να διευκολύνουν την αποτελεσματική ανακύκλωση, με αποφυγή πιθανών προσμείξεων ή ασύμβατων υλικών που είναι γνωστό ότι εμποδίζουν τον διαχωρισμό ή την επανεπεξεργασία ή μειώνουν την ποιότητα της ανακύκλωσης. Η ετικέτα ή η ολόσωμη/τμηματική ταινία (sleeve), το πώμα και, ανάλογα με την περίπτωση, οι αδιαπέραστες επικαλύψεις δεν πρέπει να περιλαμβάνουν ούτε μεμονωμένα ούτε σε συνδυασμό τα υλικά και τα συστατικά που απαριθμούνται στον Πίνακα 4. Οι μηχανισμοί αντλίας, συμπεριλαμβανομένων αυτών που περιέχονται σε φιάλες ψεκασμού (σπρέι), εξαιρούνται από την παρούσα απαίτηση.

            Πίνακας 4

            Υλικά και στοιχεία που απαγορεύονται από τη συσκευασία

                     Στοιχείο συσκευασίας

                     Υλικά και στοιχεία που απαγορεύονται (*4)

                     Ετικέτα ή ολόσωμη/τμηματική ταινία (sleeve)

                                 —

                                 Ετικέτα ή ολόσωμη/τμηματική ταινία PS σε συνδυασμό με φιάλη PET, PP ή HDPE

                                 —

                                 Ετικέτα ή ολόσωμη/τμηματική ταινία PVC σε συνδυασμό με φιάλη PET, PP ή HDPE

                                 —

                                 Ετικέτα ή ολόσωμη/τμηματική ταινία PETG σε συνδυασμό με φιάλη PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα > 1 g/cm3 που χρησιμοποιείται με φιάλη PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα < 1 g/cm3 που χρησιμοποιείται με φιάλη PP ή HDPE

                                 —

                                 Επιμεταλλωμένη ή συγκολλημένη σε συσκευασία ετικέτα ή ολόσωμη/τμηματική ταινία (σε προδιαμορφωμένη ετικέτα)

                     Πώμα

                                 —

                                 Πώμα από PS σε συνδυασμό με φιάλη από PET, HDPE ή PP

                                 —

                                 Πώμα από PVC σε συνδυασμό με φιάλη από PET, PP ή HDPE

                                 —

                                 Πώματα από PETG ή υλικό πωμάτων με πυκνότητα > 1 g/cm3 σε συνδυασμό με φιάλη από PET

                                 —

                                 Πώματα από μέταλλο, γυαλί ή EVA τα οποία δεν διαχωρίζονται εύκολα από τη φιάλη

                                 —

                                 Πώματα από σιλικόνη. Εξαιρούνται τα πώματα από σιλικόνη με πυκνότητα < 1 g/cm3 σε συνδυασμό με φιάλη από PET και τα πώματα από σιλικόνη με πυκνότητα > 1 g/cm3 σε συνδυασμό με φιάλη από PEHD ή PP.

                                 —

                                 Μεταλλικά φύλλα ή σφραγίδες που παραμένουν στερεωμένες στη φιάλη ή το πώμα μετά το άνοιγμα του προϊόντος

                     Αδιαπέραστες επικαλύψεις

                     Πολυαμίδιο, λειτουργικές πολυολεφίνες, επιμεταλλωμένες επιφάνειες και επιφάνειες για τον περιορισμό του φωτός

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης στην οποία να προσδιορίζονται τα υλικά από τα οποία αποτελείται η συσκευασία, συμπεριλαμβανομένου του περιέκτη, της ετικέτας ή ολόσωμης/τμηματικής ταινίας, των συγκολλητικών, του πώματος και της αδιαπέραστης επικάλυψης, κατά περίπτωση, καθώς και φωτογραφίες ή τεχνικά διαγράμματα της πρωτογενούς συσκευασίας.

            Κριτήριο 6 — Καταλληλότητα προς χρήση

         Το προϊόν έχει ικανοποιητική απόδοση πλύσης στη χαμηλότερη θερμοκρασία και δόση που συνιστά ο κατασκευαστής για τη δεδομένη σκληρότητα νερού σύμφωνα με το «Γενικό πλαίσιο δοκιμών επιδόσεων για απορρυπαντικά πιάτων», το οποίο διατίθεται στον δικτυακό τόπο του οικολογικού σήματος της ΕΕ (7).

            Εκτίμηση και εξακρίβωση: Ο αιτών υποβάλλει τεκμηρίωση με την οποία αποδεικνύεται ότι το προϊόν έχει υποβληθεί σε δοκιμές υπό τις συνθήκες που προβλέπει το γενικό πλαίσιο και ότι τα αποτελέσματα έδειξαν ότι το προϊόν έχει επιτύχει τουλάχιστον την ελάχιστη απαιτούμενη απόδοση πλύσης. Ο αιτών υποβάλλει επίσης τεκμηρίωση με την οποία αποδεικνύεται η συμμόρφωση με τις εργαστηριακές απαιτήσεις που περιλαμβάνονται στα αντίστοιχα εναρμονισμένα πρότυπα για τα εργαστήρια δοκιμών και βαθμονόμησης κατά περίπτωση.
         Μπορεί να χρησιμοποιηθεί ισοδύναμη διαδικασία δοκιμής εάν η ισοδυναμία έχει αξιολογηθεί και γίνει αποδεκτή από τον αρμόδιο φορέα.

            Κριτήριο 7 — Πληροφορίες για τον χρήστη

         Το προϊόν συνοδεύεται από οδηγίες για την ορθή χρήση για να μεγιστοποιείται η απόδοση του προϊόντος και να ελαχιστοποιούνται τα απόβλητα, έτσι ώστε να μειώνεται η ρύπανση των υδάτων και η χρήση πόρων. Οι εν λόγω οδηγίες είναι ευανάγνωστες ή περιλαμβάνουν γραφική αναπαράσταση ή εικονίδια και περιλαμβάνουν πληροφορίες σχετικά με τα ακόλουθα:
         α)   Οδηγίες δοσολογίας

         Ο αιτών λαμβάνει τα κατάλληλα μέτρα για να βοηθήσει τους καταναλωτές να τηρούν τη συνιστώμενη δόση, διαθέτοντας οδηγίες δοσολογίας και ένα εύχρηστο σύστημα δοσολογίας (π.χ. χρήση πώματος).
         Οι οδηγίες δοσολογίας περιλαμβάνουν τη συνιστώμενη δόση για δύο τουλάχιστον επίπεδα ρύπων και, κατά περίπτωση, την επίδραση της σκληρότητας του νερού στη δοσολογία.
         Κατά περίπτωση, παρέχονται ενδείξεις για την πιο διαδεδομένη τιμή σκληρότητας νερού στην περιοχή όπου προορίζεται η διάθεση του προϊόντος ή για την πηγή εύρεσης της εν λόγω πληροφορίας.
         β)   Πληροφορίες σχετικά με τη διάθεση της συσκευασίας

         Η πρωτογενής συσκευασία περιλαμβάνει πληροφορίες σχετικά με την επαναχρησιμοποίηση, την ανακύκλωση και την ορθή διάθεση της συσκευασίας.
         γ)   Πληροφορίες περιβαλλοντικού χαρακτήρα

         Στην πρωτογενή συσκευασία υπάρχει κείμενο το οποίο αναφέρει τη σημασία χρήσης της σωστής δόσης και της κατώτερης συνιστώμενης θερμοκρασίας για να ελαχιστοποιείται η κατανάλωση ενέργειας και νερού και να ελαττώνεται η ρύπανση των υδάτων.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δείγμα της ετικέτας του προϊόντος.

            Κριτήριο 8 — Πληροφορίες που αναγράφονται στο οικολογικό σήμα της ΕΕ

         Ο λογότυπος θα πρέπει να είναι ευδιάκριτος και ευανάγνωστος. Ο αριθμός καταχώρισης/άδειας του οικολογικού σήματος της ΕΕ πρέπει να αναγράφεται στο προϊόν και να είναι ευανάγνωστος και ευδιάκριτος.
         Ο αιτών μπορεί να επιλέξει να συμπεριλάβει στην ετικέτα ένα προαιρετικό πλαίσιο κειμένου το οποίο περιέχει το ακόλουθο κείμενο:

                     —

                     Περιορισμένες επιπτώσεις στο υδάτινο περιβάλλον

                     —

                     Η ποσότητα των επικίνδυνων ουσιών υπόκειται σε περιορισμούς

                     —

                     Έχει υποβληθεί σε δοκιμές ως προς την απόδοση καθαρισμού.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης μαζί με δείγμα της ετικέτας του προϊόντος ή τα γραφικά της συσκευασίας όπου τοποθετείται το οικολογικό σήμα της ΕΕ, καθώς και υπογεγραμμένη δήλωση συμμόρφωσης.

            (1)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 (ΕΕ L 218 της 13.8.2008, σ. 30).

            (2)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2006 για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

            (*1)  «Άνευ οριακής τιμής» σημαίνει: ανεξαρτήτως συγκέντρωσης, όλες οι ουσίες οι οποίες προστίθενται σκοπίμως, υποπροϊόντα και προσμείξεις από πρώτες ύλες (αναλυτικό όριο ανίχνευσης).

               Α/A
             άνευ αντικειμένου.

            (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

            (4)  Μια ουσία δεν θεωρείται βιοσυσσωρεύσιμη όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

            (5)  Κανονισμός (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (ΕΕ L 342 της 22.12.2009, σ. 59).

            (*2)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.

            (*3)  Σε συγκεντρώσεις μικρότερες από 0,2 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.

            (6)  Διατίθεται στον δικτυακό τόπο της IFRA: http://www.ifraorg.org.

            (*4)  EVA — οξικό αιθυλενοβινύλιο, HDPE — πολυαιθυλένιο υψηλής πυκνότητας, PET — τερεφθαλικό πολυαιθυλένιο, PETG — τροποποιημένη πολυαιθυλενογλυκόλη τερεφθαλική, ΡΡ — πολυπροπυλένιο, PS — πολυστυρόλιο, PVC — πολυβινυλοχλωρίδιο

            (7)  Διατίθεται στον δικτυακό τόπο: http://ec.europa.eu/environment/ecolabel/documents/performance_test.pdf


Avis juridique important

|

32002S0078

Απόφαση αριθ. 78/2002/ΕΚΑΧ της Επιτροπής, της 17ης Ιανουαρίου 2002, για παρέκκλιση από τη σύσταση αριθ. 1/64 της Ανώτατης Αρχής όσον αφορά την αύξηση του προστατευτικού δασμού για προϊόντα σιδήρου και χάλυβα στα εξωτερικά σύνορα της Κοινότητας (169η παρέκκλιση)

Επίσημη Εφημερίδα αριθ. L 016 της 18/01/2002 σ. 0012 - 0015

Απόφαση αριθ. 78/2002/ΕΚΑΧ της Επιτροπήςτης 17ης Ιανουαρίου 2002για παρέκκλιση από τη σύσταση αριθ. 1/64 της Ανώτατης Αρχής όσον αφορά την αύξηση του προστατευτικού δασμού για προϊόντα σιδήρου και χάλυβα στα εξωτερικά σύνορα της Κοινότητας (169η παρέκκλιση)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 71 τρίτο εδάφιο,τη σύσταση αριθ. 1/64 της Ανώτατης Αρχής, της 15ης Ιανουαρίου 1964, προς τις κυβερνήσεις των κρατών μελών όσον αφορά την αύξηση του προστατευτικού δασμού για προϊόντα σιδήρου και χάλυβα στα εξωτερικά σύνορα της Κοινότητας(1), όπως τροποποιήθηκε τελευταία από τη σύσταση 88/27/ΕΚΑΧ(2), και ιδίως το άρθρο 3,Εκτιμώντας τα ακόλουθα:(1) Ορισμένα προϊόντα σιδήρου και χάλυβα με εξαιρετικά εξειδικευμένα φυσικά και χημικά χαρακτηριστικά απαραίτητα για την παραγωγή ορισμένων εμπορευμάτων, δεν παράγονται καθόλου ή παράγονται σε ανεπαρκείς ποσότητες στην Κοινότητα. Επί σειρά ετών η ανεπάρκεια αυτή αντιμετωπιζόταν με τη χορήγηση δασμολογικών ποσοστώσεων μηδενικού δασμού. Εξάλλου, οι παραγωγοί στην Κοινότητα εξακολουθούν να αδυνατούν να ανταποκριθούν στις τιθέμενες από τους χρήστες ποιοτικές απαιτήσεις. Κατά συνέπεια απαιτείται άνοιγμα των δασμολογικών ποσοστώσεων σε επίπεδο που εξασφαλίζει τον εφοδιασμό των χρηστών.(2) Η εισαγωγή των εν λόγω προϊόντων σε προτιμησιακή βάση δεν είναι επιβλαβής για τις επιχειρήσεις σιδήρου και χάλυβα που παράγουν άμεσα ανταγωνιστικά προϊόντα στην Κοινότητα.(3) Η εν λόγω δασμολογική ποσόστωση δεν μπορεί να παρεμποδίσει την επίτευξη των στόχων της σύστασης αριθ. 1/64, αλλά θα συμβάλει στη διατήρηση των υφισταμένου εμπορικών ροών μεταξύ της Κοινότητας και τρίτων χωρών.(4) Στον τομέα της εμπορικής πολιτικής τα ανωτέρω αποτελούν ειδικές περιπτώσεις που δικαιολογούν την έγκριση των παρεκκλίσεων με βάση τις διατάξεις του άρθρου 3 της σύστασης αριθ. 1/64.(5) Είναι αναγκαίο να διασφαλιστεί ότι η χορηγούμενη δασμολογική ποσόστωση θα έχει ως αποκλειστικό ρόλο την κάλυψη των εξειδικευμένων αναγκών ορισμένων μεταποιητικών βιομηχανιών.(6) Έχουν διεξαχθεί διαβουλεύσεις με τις κυβερνήσεις των κρατών μελών, σχετικά με τη δασμολογική ποσόστωση που αναφέρεται στη συνέχεια.(7) Ο κανονισμός (ΕΚ) αριθ. 1427/97 της Επιτροπής(3) που τροποποιεί τον κανονισμό (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κοινοτικού τελωνειακού κώδικα(4), θεσπίζει τους κανόνες διαχείρισης την δασμολογικών ποσοστώσεων που προορίζονται για χρήση σύμφωνα με τη χρονολογική σειρά των ημερομηνιών παραλαβής των διασαφήσεων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο Ι1. Με την παρούσα επιτρέπεται στα κράτη μέλη η παρέκκλιση από τις υποχρεώσεις που απορρέουν από τις διατάξεις του άρθρου 1 της σύστασης αριθ. 1/64 της Ανωτάτης Αρχής στον αναγκαίο βαθμό προκειμένου να ανασταλούν στα αναφερόμενα επίπεδα οι τελωνειακοί δασμοί που εφαρμόζονται στα ακόλουθα προϊόντα, στο πλαίσιο της δασμολογικής ποσόστωσης, της οποίας οι ποσότητες αναφέρονται κατωτέρω.>ΘΕΣΗ ΠΙΝΑΚΑ>2. Τα ανωτέρω καταγραφόμενα προϊόντα πρέπει επίσης να πληρούν τις ακόλουθες φυσικές προδιαγραφές:α) Προϊόντα που υπάγονται στους κωδικούς ΣΟ ex 7209 16 90 και ex 7209 17 90:Χάλυβας που περιέχει κατά βάρος άνθρακα μεταξύ 0,64 % - 0,70 %, με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων με επιτρεπόμενη θερμοκρασία λειτουργίας 400 °C και τάση εφελκυσμού 1200 N/mm² (+/- 10 %). Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (ΗΜ 1708).β) Προϊόντα που υπάγονται στους κωδικούς ΣΟ ex 7219 32 10 11, ex 7219 33 10 11 και ex 7219 34 10 11:Ανοξείδωτος χάλυβας "NICRO" με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων με επιτρεπόμενη θερμοκρασία λειτουργίας 350 °C.Τύπος i) Τάση εφελκυσμού 1050 N/mm² (+/- 10 %). Χημική σύνθεση: μέγιστη περιεκτικότητα σε άνθρακα 0,06 %· περιεκτικότητα σε χρώμιο 13 %, περιεκτικότητα σε νικέλιο 4 %.Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (ΗΜ 1708).Τύπος ii): Τάση εφελκυσμού 1200 N/mm² (+/- 15 %). Χημική σύνθεση: μέγιστη περιεκτικότητα σε άνθρακα 0,15 %, περιεκτικότητα σε χρώμιο 17 % περιεκτικότητα σε νικέλιο 7 %.Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (ΗΜ 1708).γ) Προϊόντα που υπάγονται στους κωδικούς ΣΟ ex 7219 33 10 13 και ex 7219 34 10 13:Ανοξείδωτος χάλυβας με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων.Τύπος i): Τάση εφελκυσμού 1200 N/mm². Χημική σύνθεση: περιεκτικότητα σε άνθρακα 0,1 %, περιεκτικότητα σε πυρίτιο 0,6 %, περιεκτικότητα σε μαγγάνιο 1,4 %. περιεκτικότητα σε χρώμιο 17,5 %, περιεκτικότητα σε νικέλιο 7,5 %.Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (ΗΜ 1712).Τύπος ii): Τάση εφελκυσμού 1200 N/mm². Χημική σύνθεση: περιεκτικότητα σε άνθρακα 0,06 %, περιεκτικότητα σε πυρίτιο 0,6 %, περιεκτικότητα σε μαγγάνιο 1,4 %, περιεκτικότητα σε χρώμιο 18,5 %, περιεκτικότητα σε νικέλιο 8,5 %.Λοιπά στοιχεία ή ιδιότητες ανάλογα με την ειδική τεχνική προδιαγραφή.Τύπος iii): Τάση εφελκυσμού 1000 N/mm². Χημική σύνθεση: περιεκτικότητα σε άνθρακα 0,05 %, περιεκτικότητα σε πυρίτιο 0,6 %, περιεκτικότητα σε μαγγάνιο 1,7 %, περιεκτικότητα σε χρώμιο 17,5 %, περιεκτικότητα σε νικέλιο 12,5 %, σε μολυβδαίνιο 2,7 %.Λοιπά στοιχεία ή ιδιότητες σύμφωνα με τις ειδικές τεχνικές προδιαγραφές.Τύπος iv): Τάση εφελκυσμού 1080 N/mm². Χημική σύνθεση: μέγιστη περιεκτικότητα σε άνθρακα 0,05 %, μέγιστη περιεκτικότητα σε πυρίτιο 1 %, περιεκτικότητα σε χρώμιο 13 %, περιεκτικότητα σε νικέλιο 4 %, τιτάνιο 0,3 %.Λοιπά στοιχεία και ιδιότητες σύμφωνα με τις ειδικές τεχνικές προδιαγραφές (ΗΜ 1710).Τύπος v): Τάση εφελκυσμού 1150 N/mm². Χημική σύνθεση: μέγιστη περιεκτικότητα σε άνθρακα 0,08 % περιεκτικότητα σε πυρίτιο 1,5 %, περιεκτικότητα σε χρώμιο 14 %, περιεκτικότητα σε νικέλιο 7 %, περιεκτικότητα σε χαλκό 0,7 %.Λοιπά στοιχεία και ιδιότητες σύμφωνα με τις ειδικές τεχνικές προδιαγραφές (ΗΜ 1701).Τύπος vi): Τάση εφελκυσμού 1200 N/mm². Χημική σύνθεση: περιεκτικότητα σε άνθρακα 0,03 %, περιεκτικότητα σε πυρίτιο 0,6 %, περιεκτικότητα σε χρώμιο 15,25 %, περιεκτικότητα σε νικέλιο 4,9 %, περιεκτικότητα σε χαλκό 3,25 %.Λοιπά στοιχεία και ιδιότητες σύμφωνα με τις ειδικές τεχνικές προδιαγραφές.Σημείωση:η σύνθεση των προϊόντων α), β) και γ) i) έως vi) είναι δυνατόν να διαφέρει εντός των ορίων των προτύπων που ισχύουν σε θέματα ανάλυσης.Άρθρο 2Με την παρούσα επιτρέπεται στα κράτη μέλη η παρέκκλιση από τις υποχρεώσεις που απορρέουν από τις διατάξεις του άρθρου 1 της σύστασης αριθ. 1/64 της Ανωτάτης Αρχής στον αναγκαίο βαθμό προκειμένου να ανασταλούν στα αναφερόμενα επίπεδα οι τελωνειακοί δασμοί που εφαρμόζονται στα ακόλουθα προϊόντα, στο πλαίσιο της δασμολογικής ποσόστωσης, της οποίας οι ποσότητες αναφέρονται κατωτέρω.>ΘΕΣΗ ΠΙΝΑΚΑ>Άρθρο 3Τις δασμολογικές ποσοστώσεις των άρθρων 1 και 2 διαχειρίζεται η Επιτροπή, σύμφωνα με τα άρθρα 308α έως 308δ του κανονισμού (ΕΟΚ) αριθ. 2454/93. Η Επιτροπή έχει τη δυνατότητα να λαμβάνει κάθε πρόσφορο διοικητικό μέτρο προκειμένου να διασφαλίζει την αποτελεσματική τους διαχείριση.Άρθρο 4Κάθε κράτος μέλος εξασφαλίζει ότι οι εισαγωγείς των εν λόγω προϊόντων έχουν ισότιμη και συνεχή πρόσβαση στις δασμολογικές ποσοστώσεις, εφόσον το επιτρέπει το υπόλοιπο των ποσοτήτων ποσόστωσης.Άρθρο 5Μετά τη λήξη της συνθήκης ΕΚΑΧ, στις 23 Ιουλίου 2002, ισχύουν οι σχετικές διατάξεις της συνθήκης για την ίδρυση της Ευρωπαϊκής Κοινότητας.Άρθρο 6Τα κράτη μέλη και η Επιτροπή συνεργάζονται στενά προκειμένου να εξασφαλίζεται η τήρηση της παρούσας απόφασης.Άρθρο 7Η παρούσα απόφαση αρχίζει να ισχύει την τρίτη ημέρα από την ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου μέχρι τις 31 Δεκεμβρίου 2002.Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.Βρυξέλλες, 17 Ιανουαρίου 2002.Για την ΕπιτροπήPascal LamyΜέλος της Επιτροπής(1) ΕΕ 8 της 22.1.1964, σ. 99/64.(2) ΕΕ L 15 της 20.1.1988, σ. 13.(3) ΕΕ L 196 της 24.7.1997, σ. 31.(4) ΕΕ L 253 της 11.10.1993, σ. 1.


title: 2005/416/EK: Απόφαση της Επιτροπής, της 19ης Μαΐου 2005, για την έγκριση αποφάσεων εισαγωγής στην Κοινότητα ορισμένων χημικών προϊόντων σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου και για την τροποποίηση των αποφάσεων 2000/657/ΕΚ, 2001/852/ΕΚ και 2003/508/ΕΚ   (Κείμενο που παρουσιάζει ενδιαφέρον για τον ΕΟΧ)

text:
               10.6.2005

               EL

               Επίσημη Εφημερίδα της Ευρωπαϊκής Ένωσης

               L 147/1

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Μαΐου 2005
   για την έγκριση αποφάσεων εισαγωγής στην Κοινότητα ορισμένων χημικών προϊόντων σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου και για την τροποποίηση των αποφάσεων 2000/657/ΕΚ, 2001/852/ΕΚ και 2003/508/ΕΚ
   (Κείμενο που παρουσιάζει ενδιαφέρον για τον ΕΟΧ)
   (2005/416/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις εισαγωγές και εξαγωγές επικίνδυνων χημικών προϊόντων (1), και ιδίως το άρθρο 12 παράγραφος 1,
   Μετά από διαβούλευση με την επιτροπή που έχει συσταθεί βάσει του άρθρου 29 της οδηγίας 67/548/ΕΟΚ του Συμβουλίου, 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (2),
   Εκτιμώντας τα ακόλουθα:

               (1)

               Δυνάμει του κανονισμού (ΕΚ) αριθ. 304/2003, η Επιτροπή αποφασίζει εξ ονόματος της Κοινότητας κατά πόσον επιτρέπονται οι εισαγωγές στην Κοινότητα έκαστου χημικού προϊόντος που υπόκειται στη διαδικασία «Συναίνεσης (συγκατάθεσης) μετά από ενημέρωση» (ΣΜΕ).

               (2)

               Το πρόγραμμα των Ηνωμένων Εθνών για το περιβάλλον (UNEP) και ο Οργανισμός Τροφίμων και Γεωργίας (FAO) έχουν οριστεί ως αρμόδιοι φορείς παροχής γραμματειακών υπηρεσιών για την εφαρμογή της διαδικασίας ΣΜΕ που καθιερώθηκε με τη σύμβαση του Ρότερνταμ σχετικά με τη διαδικασία συναίνεσης (συγκατάθεσης) μετά από ενημέρωση (ΣΜΕ) για ορισμένα επικίνδυνα χημικά προϊόντα και φυτοφάρμακα στο διεθνές εμπόριο, η οποία εγκρίθηκε από την Κοινότητα με την απόφαση 2003/106/ΕΚ του Συμβουλίου, της 19ης Δεκεμβρίου 2002, για την έγκριση, εξ ονόματος της Ευρωπαϊκής Κοινότητας, της σύμβασης του Ρότερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και τα φυτοφάρμακα στο διεθνές εμπόριο (3).

               (3)

               Η Επιτροπή, ενεργώντας ως ορισθείσα κοινή αρχή, καλείται να διαβιβάσει τις αποφάσεις για τα χημικά προϊόντα στη γραμματεία της διαδικασίας ΣΜΕ, εξ ονόματος της Κοινότητας και των κρατών μελών.

               (4)

               Είναι αναγκαίο να τροποποιηθούν οι προηγούμενες αποφάσεις εισαγωγής των χημικών προϊόντων aldrin, chlordane, chlordimeform, DDT, dieldrin, dinoseb και τα άλατα και εστέρες του, EDB (1,2-διβρωμοαιθάνιο), αιθυλενοξείδιο, φθοροακεταμίδιο, HCH (μείγμα ισομερών), heptachlor, εξαχλωροβενζόλιο, lindane, methamidophos, πενταχλωροφαινόλη και τα άλατα και εστέρες της, πολυχλωριωμένα διφαινύλια (PCB), πολυχλωριωμένα τριφαινύλια (PCT) και toxaphene, ώστε να ληφθεί υπόψη η διεύρυνση της Κοινότητας την 1η Μαΐου 2004 και να συνεκτιμηθούν, επίσης, οι κανονιστικές εξελίξεις στην Κοινότητα αφότου εκδόθηκαν οι αποφάσεις αυτές.

               (5)

               Τα χημικά προϊόντα aldrin, chlordane, chlordimeform, DDT, dieldrin, dinoseb και τα άλατα και εστέρες του, EDB (1,2-διβρωμοαιθάνιο), φθοροακεταμίδιο, HCH (μείγμα ισομερών), heptachlor, πολυχλωριωμένα διφαινύλια (PCB) και πολυχλωριωμένα τριφαινύλια (PCT) αποτέλεσαν αντικείμενο αποφάσεων εισαγωγής στην Κοινότητα που δημοσιεύθηκαν για πρώτη φορά στην εγκύκλιο ΣΜΕ V που περιέγραφε την κατάσταση στις 30 Ιουνίου 1995.

               (6)

               Τα χημικά προϊόντα aldrin, chlordane, DDT, dieldrin, HCH (μείγμα ισομερών), heptachlor, τα οποία έχουν περιληφθεί στη διαδικασία ΣΜΕ ως φυτοφάρμακα, και τα πολυχλωριωμένα διφαινύλια (PCB), που έχουν περιληφθεί στη διαδικασία ΣΜΕ ως βιομηχανικό χημικό προϊόν, απαγορεύτηκαν ή περιορίστηκαν αυστηρά (απαγόρευση πλην συγκεκριμένων εξαιρέσεων) με τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (4).

               (7)

               Τα χημικά προϊόντα EDB (1,2-διβρωμοαιθάνιο) και dinoseb και τα άλατα και εστέρες του, υπόκεινται στις διατάξεις της οδηγίας 79/117/ΕΟΚ του Συμβουλίου, της 21ης Δεκεμβρίου 1978, περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών (φυτοπροστατευτικών) προϊόντων που περιέχουν ορισμένες δραστικές ουσίες (5). Πέραν τούτου, κανένα από τα δύο αυτά χημικά προϊόντα δεν έχει προσδιοριστεί ή κοινοποιηθεί στο πλαίσιο του κοινοτικού προγράμματος αναθεώρησης για την αξιολόγηση των υπαρχουσών ουσιών δυνάμει της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (6). Σύμφωνα με τον κανονισμό (ΕΚ) αριθ. 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά, και για τροποποίηση του κανονισμού (ΕΚ) αριθ. 1896/2000 (7) τα εν λόγω χημικά προϊόντα δεν επιτρέπεται να διατίθενται για τις συγκεκριμένες χρήσεις.

               (8)

               Το φθοροακεταμίδιο εμπίπτει στο πεδίο εφαρμογής της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (8). Σύμφωνα με την απόφαση 2004/129/ΕΚ της Επιτροπής, της 30ής Ιανουαρίου 2004, σχετικά με τη μη καταχώρηση ορισμένων δραστικών ουσιών στο παράρτημα I της οδηγίας 91/414/ΕΟΚ και την απόσυρση των εγκρίσεων για τα φυτοπροστατευτικά προϊόντα που περιέχουν αυτές τις δραστικές ουσίες (9), το φθοροακεταμίδιο εξαιρέθηκε από το παράρτημα I της οδηγίας 91/414/ΕΟΚ και οι εγκρίσεις φυτοπροστατευτικών προϊόντων που περιείχαν την ουσία αυτή έπρεπε να ανακληθούν μέχρι τις 31 Μαρτίου 2004 το αργότερο. Επιπλέον, το προϊόν αυτό προσ διορίστηκε αλλά δεν κοινοποιήθηκε στο πλαίσιο του κοινοτικού προγράμματος αναθεώρησης για την αξιολόγηση των υπαρχουσών ουσιών δυνάμει της οδηγίας 98/8/ΕΚ. Τα κράτη μέλη μπορούν, επομένως, να επιτρέψουν τη χρήση του στα προϊόντα αυτά μέχρι την 1η Σεπτεμβρίου 2006 το αργότερο, σύμφωνα με την εθνική τους νομοθεσία.

               (9)

               Το chlordimeform περιλαμβάνεται στη διαδικασία ΣΜΕ ως φυτοφάρμακο. Δεν εντάχθηκε όμως στο κοινοτικό πρόγραμμα αξιολόγησης των υπαρχουσών δραστικών ουσιών στο πλαίσιο της οδηγίας 91/414/ΕΟΚ και, συνεπώς, εξαιρέθηκε από το παράρτημα I της εν λόγω οδηγίας. Πέραν τούτου, δεν προσδιορίστηκε ούτε κοινοποιήθηκε στο πλαίσιο του κοινοτικού προγράμματος αναθεώρησης για την αξιολόγηση των υπαρχουσών ουσιών δυνάμει της οδηγίας 98/8/ΕΚ. Δεν επιτρέπεται, επομένως, η χρήση του ως φυτοπροστατευτικό προϊόν ή βιοκτόνο.

               (10)

               Ως εκ τούτου, πρέπει να αντικατασταθούν οι προηγούμενες αποφάσεις εισαγωγής που δημοσιεύθηκαν στην εγκύκλιο ΣΜΕ V για τα χημικά προϊόντα aldrin, chlordane, chlordimeform, DDT, dieldrin, dinoseb και τα άλατα και εστέρες του, EDB (1,2-διβρωμοαιθάνιο), φθοροακεταμίδιο, HCH (μείγμα ισομερών), heptachlor και πολυχλωριωμένα διφαινύλια (PCB).

               (11)

               Τα πολυχλωριωμένα τριφαινύλια (PCT), τα οποία περιλαμβάνονται στη διαδικασία ΣΜΕ ως βιομηχανικό χημικό προϊόν, υπόκεινται σε αυστηρούς περιορισμούς εντός της Κοινότητας βάσει της οδηγίας 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (10). Η προηγούμενη απόφαση εισαγωγής θα πρέπει να αντικατασταθεί ώστε να ληφθούν υπόψη οι θέσεις και των 25 κρατών μελών.

               (12)

               Τα χημικά προϊόντα εξαχλωροβενζόλιο, πενταχλωροφαινόλη και τα άλατα και εστέρες της και toxaphene, που περιλαμβάνονται στη διαδικασία ΣΜΕ ως φυτοφάρμακα και methamidophos, ορισμένα σκευάσματα του οποίου περιλαμβάνονται στη διαδικασία ΣΜΕ ως πολύ επικίνδυνα σκευάσματα φυτοφαρμάκου, αποτέλεσαν αντικείμενο απαντήσεων εισαγωγής που παρατίθενται στην απόφαση 2000/657/ΕΚ της Επιτροπής, της 16ης Οκτωβρίου 2000, για την έγκριση αποφάσεων εισαγωγής στην Κοινότητα ορισμένων χημικών ουσιών σύμφωνα με τον κανονισμό (ΕΟΚ) αριθ. 2455/92 του Συμβουλίου για τις εξαγωγές και εισαγωγές ορισμένων επικίνδυνων χημικών ουσιών (11).

               (13)

               Σύμφωνα με τον κανονισμό (ΕΚ) αριθ. 2076/2002 της Επιτροπής, της 20ής Νοεμβρίου 2002, σχετικά με την παράταση της περιόδου που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου, τη μη καταχώρηση ορισμένων δραστικών ουσιών στο παράρτημα I της εν λόγω οδηγίας και την ανάκληση των εγκρίσεων για τα φυτοπροστατευτικά προϊόντα που περιέχουν τις ουσίες αυτές (12), η πενταχλωροφαινόλη εξαιρέθηκε από το παράρτημα I της οδηγίας 91/414/ΕΟΚ και οι εγκρίσεις φυτοπροστατευτικών προϊόντων που περιείχαν την εν λόγω ουσία έπρεπε να ανακληθούν μέχρι τις 25 Ιουλίου 2003 το αργότερο. Το χημικό προϊόν προσδιορίστηκε αλλά δεν κοινοποιήθηκε στο πλαίσιο του κοινοτικού προγράμματος αναθεώρησης για την αξιολόγηση των υπαρχουσών ουσιών δυνάμει της οδηγίας 98/8/ΕΚ. Μπορεί, επομένως, να επιτραπεί προσωρινά η διάθεσή του για χρήσεις αυτού του είδους, υπό την προϋπόθεση ότι ανταποκρίνονται στις διατάξεις της οδηγίας 76/769/ΕΟΚ.

               (14)

               Το εξαχλωροβενζόλιο και το toxaphene απαγορεύτηκαν με τον κανονισμό (ΕΚ) αριθ. 850/2004.

               (15)

               Το methamidophos περιλαμβάνεται στο κοινοτικό πρόγραμμα για την αναθεώρηση των υπαρχουσών ουσιών στο πλαίσιο της οδηγίας 91/414/ΕΟΚ. Η εν λόγω οδηγία προβλέπει μεταβατική περίοδο κατά τη διάρκεια της οποίας τα κράτη μέλη επιτρέπεται να λαμβάνουν εθνικές αποφάσεις για ουσίες και προϊόντα που εμπίπτουν στο πεδίο εφαρμογής της, έως ότου ληφθεί κοινοτική απόφαση. Το χημικό προϊόν δεν προσδιορίστηκε ούτε κοινοποιήθηκε στο πλαίσιο του κοινοτικού προγράμματος αναθεώρησης για την αξιολόγηση των υπαρχουσών ουσιών δυνάμει της οδηγίας 98/8/ΕΚ. Σύμφωνα με τον κανονισμό (ΕΚ) αριθ. 2032/2003 δεν επιτρέπεται η διάθεσή του για χρήσεις αυτού του είδους.

               (16)

               Πρέπει να αντικατασταθούν, επομένως, οι απαντήσεις εισαγωγής του εξαχλωροβενζολίου, του methamidophos, της πενταχλωροφαινόλης και των αλάτων και εστέρων της και του toxaphene που περιλαμβάνονται στην απόφαση 2000/657/ΕΚ.

               (17)

               Το lindane, το οποίο εντάσσεται στη διαδικασία ΣΜΕ ως φυτοφάρμακο, αποτέλεσε αντικείμενο απάντησης εισαγωγής που περιλαμβάνεται στην απόφαση 2001/852/ΕΚ της Επιτροπής, της 19ης Νοεμβρίου 2001, για την έγκριση αποφάσεων εισαγωγής στην Κοινότητα δυνάμει του κανονισμού (ΕΟΚ) αριθ. 2455/92 του Συμβουλίου για τις εξαγωγές και εισαγωγές ορισμένων επικίνδυνων χημικών ουσιών, και την τροποποίηση της απόφασης 2000/657/ΕΚ (13). Το χημικό προϊόν αποτέλεσε αντικείμενο αυστηρών περιορισμών (απαγόρευση πλην συγκεκριμένων εξαιρέσεων) βάσει του κανονισμού (ΕΚ) αριθ. 850/2004. Ως εκ τούτου, πρέπει να αντικατασταθεί η απάντηση εισαγωγής που περιλαμβάνεται στην απόφαση 2001/852/ΕΚ της Επιτροπής για την έγκριση αποφάσεων εισαγωγής στην Κοινότητα δυνάμει του κανονισμού (ΕΟΚ) αριθ. 2455/92 του Συμβουλίου για τις εξαγωγές και εισαγωγές ορισμένων επικίνδυνων χημικών ουσιών.

               (18)

               Το αιθυλενοξείδιο υπόκειται στις διατάξεις της οδηγίας 79/117/ΕΟΚ. Το εν λόγω χημικό προϊόν, όμως, κοινοποιήθηκε στο πλαίσιο του κοινοτικού προγράμματος αξιολόγησης των υπαρχουσών ουσιών δυνάμει της οδηγίας 98/8/ΕΚ, το οποίο προβλέπει μεταβατική περίοδο κατά τη διάρκεια της οποίας, έως ότου ληφθεί κοινοτική απόφαση, τα κράτη μέλη δύνανται να επιτρέψουν τη διάθεσή του στην αγορά για χρήσεις ως βιοκτόνο, σύμφωνα με την εθνική τους νομοθεσία. Αυτό πραγματοποιήθηκε σε απόφαση εισαγωγής που περιλαμβάνεται στην απόφαση 2003/508/ΕΚ της Επιτροπής, της 7ης Ιουλίου 2003, για την έγκριση αποφάσεων εισαγωγής στην Κοινότητα ορισμένων χημικών προϊόντων σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, και για την τροποποίηση των αποφάσεων 2000/657/ΕΚ και 2001/852/ΕΚ. Η απάντηση εισαγωγής που περιλαμβάνεται στην εν λόγω απόφαση θα πρέπει να αντικατασταθεί ώστε να ληφθούν υπόψη οι θέσεις και των 25 κρατών μελών.

               (19)

               Οι αποφάσεις εισαγωγής του 1995 που δημοσιεύθηκαν στην εγκύκλιο ΣΜΕ V και οι αποφάσεις 2000/657/ΕΚ, 2001/852/ΕΚ και 2003/508/ΕΚ θα πρέπει, επομένως, να τροποποιηθούν αντιστοίχως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι αποφάσεις για την εισαγωγή των χημικών προϊόντων aldrin, chlordane, chlordimeform, DDT, dieldrin, dinoseb και τα άλατα και εστέρες του, EDB (1,2-διβρωμοαιθάνιο), φθοροακεταμίδιο, HCH (μείγμα ισομερών), heptachlor, πολυχλωριωμένα διφαινύλια (PCB) και πολυχλωριωμένα τριφαινύλια (PCT), οι οποίες δημοσιεύθηκαν για πρώτη φορά στην εγκύκλιο ΣΜΕ V, αντικαθίστανται από τις αποφάσεις εισαγωγής που παρατίθενται στα έντυπα απάντησης των χωρών εισαγωγής, αποκαλούμενα στο εξής απαντητικά έντυπα για τις εισαγωγές, του παραρτήματος I της παρούσας απόφασης.
   Άρθρο 2
   Οι αποφάσεις για την εισαγωγή εξαχλωροβενζολίου, πενταχλωροφαινόλης και των αλάτων και εστέρων της, toxaphene και methamidophos, που παρατίθενται στο παράρτημα της απόφασης 2000/657/ΕΟΚ, αντικαθίστανται από τις αποφάσεις εισαγωγής που περιλαμβάνονται στα απαντητικά έντυπα για τις εισαγωγές του παραρτήματος II της παρούσας απόφασης.
   Άρθρο 3
   Η απόφαση για την εισαγωγή του χημικού προϊόντος lindane (γ-HCH), που περιλαμβάνεται στο παράρτημα της απόφασης 2001/852/ΕΚ, αντικαθίσταται από την απόφαση εισαγωγής που περιλαμβάνεται στο απαντητικό έντυπο για τις εισαγωγές του παραρτήματος III της παρούσας απόφασης.
   Άρθρο 4
   Η απόφαση για την εισαγωγή του χημικού προϊόντος αιθυλενοξείδιο, που περιλαμβάνεται στο παράρτημα II της απόφασης 2003/508/ΕΚ, αντικαθίσταται από την απόφαση εισαγωγής που περιλαμβάνεται στο απαντητικό έντυπο για τις εισαγωγές του παραρτήματος IV της παρούσας απόφασης.

      Βρυξέλλες, 19 Μαΐου 2005.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 63 της 6.3.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 775/2004 της Επιτροπής (ΕΕ L 123 της 27.4.2004, σ. 27).

      (2)  ΕΕ 196 της 16.8.1967, σ. 1· οδηγία όπως τροποποιήθηκε τελευταία από την οδηγία 2004/73/ΕΚ της Επιτροπής (ΕΕ L 152 της 30.4.2004, σ. 1).

      (3)  ΕΕ L 63 της 6.3.2003, σ. 27.

      (4)  ΕΕ L 229 της 29.6.2004, σ. 5.

      (5)  ΕΕ L 33 της 8.2.1979, σ. 36· οδηγία όπως τροποποιήθηκε τελευταία από τον κανονισμό (ΕΚ) αριθ. 850/2004.

      (6)  ΕΕ L 123 της 24.4.1998, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).

      (7)  ΕΕ L 307 της 24.11.2003, σ. 1.

      (8)  ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την οδηγία 2004/99/ΕΚ της Επιτροπής (ΕΕ L 309 της 6.10.2004, σ. 6).

      (9)  ΕΕ L 37 της 10.2.2004, σ. 27· απόφαση όπως τροποποιήθηκε από τον κανονισμό (ΕΚ) αριθ. 835/2004 της Επιτροπής (ΕΕ L 127 της 29.4.2004, σ. 43).

      (10)  ΕΕ L 262 της 27.9.1976, σ. 201· οδηγία όπως τροποποιήθηκε τελευταία από την οδηγία 2004/98/ΕΚ της Επιτροπής (ΕΕ L 305 της 1.10.2004, σ. 63).

      (11)  ΕΕ L 275 της 27.10.2000, σ. 44· απόφαση όπως τροποποιήθηκε τελευταία από την απόφαση 2003/508/ΕΚ (ΕΕ L 174 της 12.7.2003, σ. 10).

      (12)  ΕΕ L 319 της 23.11.2002, σ. 3· κανονισμός όπως τροποποιήθηκε τελευταία από τον κανονισμό (ΕΚ) αριθ. 1765/2004 (ΕΕ L 315 της 14.10.2004, σ. 26).

      (13)  ΕΕ L 318 της 4.12.2001, σ. 28· απόφαση όπως τροποποιήθηκε από την απόφαση 2003/508/ΕΚ (ΕΕ L 174 της 12.7.2003, σ. 10).
   ΠΑΡΑΡΤΗΜΑ I
   Αναθεωρημένες αποφάσεις εισαγωγής των χημικών ουσιών aldrin, chlordane, chlordimeform, DDT, dieldrin, dinoseb και τα άλατα και εστέρες του, EDB (1,2-διβρωμοαιθάνιο), φθοροακεταμίδιο, HCH(μίγματα ισομερών), heptachlor, PCB και PCT που αντικαθιστούν τις προηγούμενες αποφάσεις εισαγωγής του 1995

   ΠΑΡΑΡΤΗΜΑ II
   Αναθεωρημένες αποφάσεις εισαγωγής των χημικών ουσιών εξαχλωροβενζόλιο, πενταχλωροφαινόλη και τα άλατα και εστέρες της, toxaphene και methamidophos που αντικαθιστούν τις προηγούμενες αποφάσεις εισαγωγής που περιλαμβάνονται στην απόφαση 2000/657/ΕΚ

   ΠΑΡΑΡΤΗΜΑ III
   Αναθεωρημένη απόφαση εισαγωγής της χημικής ουσίας lindane (γ-HCH), με την οποία αντικαθίσταται η προηγούμενη απόφαση εισαγωγής που προβλέπεται στην απόφαση 2001/852/ΕΚ

   ΠΑΡΑΡΤΗΜΑ IV
   Αναθεωρημένη απόφαση εισαγωγής της χημικής ουσίας αιθυλενοξείδιο, με την οποία αντικαθίσταται η προηγούμενη απόφαση εισαγωγής που προβλέπεται στην απόφαση 2003/508/ΕΚ